cyanic-selkie/wikianc huggingface dataset:
ಯುನೈಟೆಡ್‌ ಸ್ಟೇಟ್ಸ್‌ನ ಸಂಸ್ಕೃತಿ
ಧರ್ಮ
ಧಾರ್ಮಿಕ ಸ್ವಾತಂತ್ರ್ಯದ ವರ್ಜೀನಿಯಾ ಕಾಯಿದೆಗೆ ಸಂಬಂಧಪಟ್ಟ ಹಾಗೆ ನಿಬಂಧನೆಗಳನ್ನು ರೂಪಿಸುವಾಗ ಯುನೈಟೆಡ್‌ ಸ್ಟೇಟ್ಸ್‌ ಸಂವಿಧಾನದ ಶಿಲ್ಪಿಗಳು ಕಛೇರಿಗಳಲ್ಲಿ ಧಾರ್ಮಿಕ ಪರೀಕ್ಷೆಯನ್ನು ತಿರಸ್ಕರಿಸಿದ್ದರು, ಹಾಗೂ ಪ್ರಥಮ ತಿದ್ದುಪಡಿಯು ಕೇಂದ್ರ ಸರ್ಕಾರಕ್ಕೆ ನಿರ್ದಿಷ್ಟವಾಗಿ ಯಾವುದೇ ಧರ್ಮದ ಸ್ಥಾಪನೆಯನ್ನು ಗೌರವಿಸುವ ಅಥವಾ ಅದರ ಮುಕ್ತ ಆಚರಣೆಯನ್ನು ನಿರ್ಬಂಧಿಸುವ ಯಾವುದೇ ಕಾನೂನುಗಳನ್ನು ಜಾರಿಗೆ ತರುವ ಯಾವುದೇ ಅಧಿಕಾರವನ್ನು ನೀಡಿರುವುದಿಲ್ಲ. ನಂತರದ ದಶಕಗಳಲ್ಲಿ, ಸಂವಿಧಾನದ ಸ್ಥಾಪನಾ ವಿಧಿಯ ಚಟುವಟಿಕೆಯ ಹಿಂದಿನ ಪ್ರೇರಣೆಯು ಸದಸ್ಯರಾಜ್ಯಗಳಲ್ಲಿ ಅಧಿಕೃತ ಧರ್ಮಗಳ ವ್ಯವಸ್ಥೆಯನ್ನು ಕೊನೆಗೊಳಿಸುವುದಕ್ಕೆ ಕಾರಣವಾಯಿತು. ನಿರ್ಮಾತೃಗಳು ಪ್ರಮುಖವಾಗಿ ಜಾತ್ಯತೀತ, ಜ್ಞಾನೋದಯಗಳ ಆದರ್ಶಗಳಿಂದ ಪ್ರಭಾವಿತರಾಗಿದ್ದರಲ್ಲದೇ ಅಲ್ಪಸಂಖ್ಯಾತ ಧಾರ್ಮಿಕ ಸಮೂಹಗಳ ತಮ್ಮನ್ನು ಪ್ರತಿನಿಧಿಸದ ರಾಷ್ಟ್ರಧರ್ಮದಡಿಯಲ್ಲಿ ಅಥವಾ ಅದರ ಪ್ರಭಾವದಲ್ಲಿರಲು ಬಯಸದ ವ್ಯಾವಹಾರಿಕ ಹಿತಾಸಕ್ತಿಯನ್ನು ಕೂಡಾ ಪರಿಗಣಿಸಿದ್ದರು. ಥಾಮಸ್‌ ಜೆಫರ್‌ಸನ್‌, ಸ್ವಾತಂತ್ರ್ಯದ ಘೋಷಣೆ/ ಡಿಕ್ಲರೇಷನ್‌ ಆಫ್‌ ಇಂಡಿಪೆಂಡೆನ್ಸ್‌ ನ ನಿರ್ಮಾತೃ/ಲೇಖಕ "ಪುರೋಹಿತವರ್ಗವು ಎಂದಿಗೂ ಸ್ವಾತಂತ್ರ್ಯಕ್ಕೆ ವಿರೋಧಿಯೇ. ಅವರು ದಬ್ಬಾಳಿಕೆಯ ಪರವಾಗಿರುತ್ತಾರೆ" ಎಂದು ಹೇಳುತ್ತಾರೆ."
ಯುನೈಟೆಡ್‌ ಸ್ಟೇಟ್ಸ್‌ನ ಧಾರ್ಮಿಕ ಅಂಕಿಅಂಶಗಳು
ಕೆಳಕಂಡ ಮಾಹಿತಿಯು ಅಂದಾಜು ಮಾತ್ರವಾಗಿದ್ದು ವಾಸ್ತವ ಅಂಕಿಅಂಶಗಳು ನಿರಂತರ ವ್ಯತ್ಯಾಸಗೊಳ್ಳುವ ಸಾದ್ಯತೆಯನ್ನು ಹೊಂದಿರುತ್ತವೆ ಎಂಬುದನ್ನು ಗಮನಿಸತಕ್ಕದ್ದು.
CIAನ, ಪ್ರಕಾರ ಯುನೈಟೆಡ್‌ ಸ್ಟೇಟ್ಸ್‌ ನಲ್ಲಿನ ವಿವಿಧ ಧರ್ಮಗಳನ್ನು ಆಚರಿಸುವವರ ಅಂಕಿ ಅಂಶಗಳು ಕೆಳಕಂಡಂತಿವೆ :
ರಾಷ್ಟ್ರೀಯ ರಜಾದಿನಗಳು
thumb|left|220px|ಬಾಣಬಿರುಸುಗಳ ಮೂಲಕ ವಾಷಿಂಗ್ಟನ್‌ ಸ್ಮಾರಕದ ಮೇಲೆ ಆಕಾಶವನ್ನು ಬೆಳಗಲಾಗುತ್ತದೆ. ಅಮೇರಿಕನ್ನರು ಸಾಂಪ್ರದಾಯಿಕವಾಗಿ ಜುಲೈ ನಾಲ್ಕರಂದು ರಾತ್ರಿಯಿಡೀ ಬಾಣಬಿರುಸುಗಳನ್ನು ಹಚ್ಚುತ್ತಾರೆ..thumb|left|ನಾಗರಿಕ ಹಕ್ಕು ಚಳುವಳಿಗಳ ಪ್ರವರ್ತಕರೆಂದು ವ್ಯಾಪಕವಾಗಿ ಪರಿಗಣಿಸಲಾಗುವ ಮಾರ್ಟಿನ್‌ ಲೂಥರ್‌ ಕಿಂಗ್‌‌ ದಿನವು Dr. ಕಿಂಗ್‌ರ ಜೀವನವನ್ನು ನೆನಪಿಸುತ್ತದೆ. Dr. ಕಿಂಗ್‌ರ ಚಿತ್ರವನ್ನು ಅವರ "I ಹ್ಯಾವ್‌ ಎ ಡ್ರೀಮ್‌" ಭಾಷಣ ಮಾಡುತ್ತಿರುವ ಚಿತ್ರದ ಮೇಲೆ ಮೂಡಿಸಲಾಗಿದೆ.thumb|left|ಉದ್ಘಾಟನಾ ದಿನವು ವಾರ್ಷಿಕವಲ್ಲದ ಬದಲಿಗೆ ನಾಲ್ಕು ವರ್ಷಕ್ಕೊಮ್ಮೆ ಬರುವ ಏಕೈಕ ಒಕ್ಕೂಟ ರಜಾದಿನವಾಗಿದೆ. ಈ ದಿನವು ಉದ್ಘಾಟನಾ ಸಮಾರಂಭದೊಂದಿಗೆ ಆರಂಭವಾಗಿ ಸೇನಾ ಕವಾಯತಿನೊಂದಿಗೆ ಮುಕ್ತಾಯಗೊಳ್ಳುತ್ತದೆ.thumb|left|ಹಾಲೊವಿನ್‌ ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿ ಸಂಪ್ರದಾಯದ ರೀತಿಯಲ್ಲಿ ವ್ಯಾಪಕವಾಗಿ ಆಚರಿಸಲ್ಪಡುತ್ತದೆ. ಇದು ಪ್ರಾತಿನಿಧಿಕವಾಗಿ ವಿಚಿತ್ರವಾದ ಹಾಗೂ ಭಯಹುಟ್ಟಿಸುವ ರೀತಿಯ ಪೋಷಾಕುಗಳನ್ನು ಧರಿಸುವುದನ್ನು ಒಳಗೊಂಡಿರುತ್ತದೆ.
US ಇತಿಹಾಸದಲ್ಲಿನ ಘಟನೆಗಳಿಗೆ, ಧಾರ್ಮಿಕ ಸಂಪ್ರದಾಯಗಳಿಗೆ ಹಾಗೂ ರಾಷ್ಟ್ರೀಯ ಪ್ರವರ್ತಕರುಗಳಿಗೆ ಸಂಬಂಧಿಸಿದ ದಿನಗಳನ್ನು ರಜಾದಿನಗಳಾಗಿ ಯುನೈಟೆಡ್‌ ಸ್ಟೇಟ್ಸ್‌ ಆಚರಿಸುತ್ತದೆ.
ಒಕ್ಕೂಟ ವ್ಯವಸ್ಥೆಯಲ್ಲಿ ಅಂಗೀಕೃತವಾದ ರಜಾದಿನಗಳ ಪಟ್ಟಿ ಕೆಳಕಂಡಂತಿವೆ:
ಆಹಾರ ಪದ್ಧತಿ
ಮುಖ್ಯವಾಹಿನಿಯ ಅಮೇರಿಕನ್‌ ಪಾಕಕಲೆಗಳು ಇತರೆ ಪಾಶ್ಚಿಮಾತ್ಯ ರಾಷ್ಟ್ರಗಳನ್ನು ಹೋಲುತ್ತವೆ. ಗೋಧಿಯು ಅಲ್ಲಿನ ಪ್ರಮುಖ ಏಕದಳ ಧಾನ್ಯ. ಅಮೇರಿಕನ್‌ ಭಾರತೀಯರು ಹಾಗೂ ಹಿಂದಿನ ಐರೋಪ್ಯ ವಸತಿದಾರರು ಬಳಸುತ್ತಿದ್ದ ಟರ್ಕಿ ಕೋಳಿ, ಬಿಳಿ ಬಾಲದ ಜಿಂಕೆ ಮಾಂಸ, ಆಲೂಗೆಡ್ಡೆಗಳು, ಸಿಹಿಗೆಣಸುಗಳು, ಮುಸುಕಿನ ಜೋಳ, ಕುಂಬಳಕಾಯಿ ಹಾಗೂ ಮೇಪಲ್‌ ಪಾನಕ, ಸ್ಥಳೀಯ ತಿನಿಸುಗಳಂತಹಾ ಸಾಂಪ್ರದಾಯಿಕ ಅಮೇರಿಕನ್‌ ಪಾಕಪದ್ಧತಿಯು ಹೊಂದಿದೆ. ಹಂದಿಯ ಮತ್ತು ದನದ ನಿಧಾನವಾಗಿ ಬೇಯಿಸಿದ ಮಾಂಸದೊಂದಿಗೆ ಆಚರಿಸುವ ವನಭೋಜನದ ಮೋಜಿನ ಕೂಟ, ಏಡಿಯ ಬಿಲ್ಲೆಗಳು, ಆಲೂಗೆಡ್ಡೆ ಚಿಪ್ಸ್‌ ಮತ್ತು ಚಾಕೊಲೇಟ್‌ ಚಿಪ್‌ಗಳ ಸಿಹಿ ಬನ್ನುಗಳ ಅಡಿಗೆಯು ಅಮೆರಿಕನ್ನರ ವಿಶೇಷ ಶೈಲಿಯಾಗಿದೆ. ನೀಗ್ರೋ/ಸತ್ವಯುತ ಆಹಾರವು ಆಫ್ರಿಕನ್ ಜೀತದಾಳುಗಳಿಂದ ಅಭಿವೃದ್ಧಿಗೊಂಡಿತು. ಇದು ದಕ್ಷಿಣದ ಎಲ್ಲ ಕಡೆ ಹಾಗೂ ಉಳಿದೆಡೆಗಳಲ್ಲಿ ಹರಡಿಹೋಗಿರುವ ಕೆಲ ಆಫ್ರಿಕನ್ ಅಮೆರಿಕನ್ನರಲ್ಲಿ ಜನಪ್ರಿಯವಾಯಿತು. ಸಿಂಕ್ರೆಟಿಕ್ ಪಾಕಪದ್ಧತಿಯಾದ ಲೂಸಿಯಾನ ಕ್ರಿಯೋಲ್, ಕಾಜುನ್, ಟೆಕ್ಸ್-ಮೆಕ್ಸ್‌ಗಳು ಪ್ರಾದೇಶಿಕವಾಗಿ ಮುಖ್ಯವಾದವು. ಪ್ರಸಿದ್ಧ ಅಮೇರಿಕನ್‌ ತಿನಿಸುಗಳಾದ ಸೇಬಿನ ಕಡುಬು, ಸುಟ್ಟ ಕೋಳಿ, ಪಿಜ್ಜಾ, ಹ್ಯಾಂಬರ್ಗರ್‌ಗಳು, ಹಾಗೂ ಬಿಸಿಮಾಂಸದ ಭಕ್ಷ್ಯಗಳೆಲ್ಲವನ್ನೂ ವಿವಿಧ ವಲಸೆಗಾರರು ಹಾಗೂ ಸ್ಥಳೀಯರ ನವೀನ ಪಾಕವಿಧಾನಗಳಿಂದ ರೂಪುಗೊಂಡಿವೆ. ಫ್ರೆಂಚ್‌ಫ್ರೈಸ್‌‌ ಎಂದು ಕರೆಯಲಾಗುವ ತಿನಿಸು, ಬರ್ರಿಟೋ ಹಾಗೂ ಟಾಕೋಗಳಂತಹಾ ಮೆಕ್ಸಿಕೋದ ತಿನಿಸುಗಳು ಹಾಗೂ ಇಟಲಿಯ ಮೂಲಗಳಿಂದ ಮುಕ್ತವಾಗಿ ಅಳವಡಿಸಿಕೊಳ್ಳಲಾದ ಶಾವಿಗೆ ತಿಂಡಿಗಳನ್ನು ವ್ಯಾಪಕವಾಗಿ ಸೇವಿಸಲಾಗುತ್ತದೆ. ಸಾಧಾರಣವಾಗಿ ವಯಸ್ಕರ ಪೈಕಿ ಅರ್ಧಕ್ಕಿಂತ ಹೆಚ್ಚು ಪ್ರತಿದಿನ ಕನಿಷ್ಟ ಒಂದು ಕಪ್‌ ಸೇವಿಸುವ ಅಮೇರಿಕನ್ನರು ಟೀಯ ಬದಲಾಗಿ ಕಾಫಿಯನ್ನು ಇಷ್ಟಪಡುತ್ತಾರೆ. U.S. ಉದ್ಯಮಗಳ ಪ್ರಚಾರವು ಕಿತ್ತಳೆ ಪಾನಕ ಹಾಗೂ ಹಾಲನ್ನು (ಈಗ ಅನೇಕವೇಳೆ ಅಲ್ಪ-ಕೊಬ್ಬಿನ) ಸರ್ವವ್ಯಾಪಿ ತಿಂಡಿಗಳ ಜೊತೆಗೆ ಸೇವಿಸುವ ಪಾನೀಯಗಳಾಗಿವೆ. 1980ರ ಹಾಗೂ 1990ರ ದಶಕಗಳಲ್ಲಿ, ಅಮೇರಿಕನ್ನರ' ಆಹಾರಸೇವನೆ ಪ್ರಮಾಣವು ಕ್ಯಾಲೊರಿ ಪ್ರಮಾಣದಲ್ಲಿ 24%ರಷ್ಟು ಏರಿಕೆಯಾಗುತ್ತದೆ ; ಫಾಸ್ಟ್‌ಫುಡ್‌ ತಾಣಗಳಲ್ಲಿ ಆಗ್ಗಾಗ್ಗೆ ಆಹಾರ ಸೇವನೆಯು ಆರೋಗ್ಯಾಧಿಕಾರಿಗಳು ಅಮೇರಿಕನ್‌ "ಬೊಜ್ಜಿನ ಸಾಂಕ್ರಾಮಿಕ ಪೀಡೆ" ಎಂದು ಕರೆಯಲ್ಪಡುವ ತೊಂದರೆಗೆ ಪ್ರಮುಖ ಕಾರಣವಾಗಿದೆ. ವಿಪರೀತ ಸಿಹಿಯಿರುವ ಪಾನೀಯಗಳು ವ್ಯಾಪಕ ಜನಪ್ರಿಯವಾಗಿವೆ; ಸಕ್ಕರೆ ಹಾಕಿರುವ ಪಾನೀಯಗಳು ಸರಾಸರಿ ಅಮೇರಿಕನ್ನರ ದೈನಂದಿನ ಕ್ಯಾಲೊರಿ ಪ್ರಮಾಣದ 9%ರಷ್ಟಿದೆ.
ಕ್ರೀಡೆಗಳು
thumb|right|ಕ್ರೀಡಾಂಗಣದಿಂದ ಕಾಣುವ ಹಾಗೆ ಪ್ರಾತಿನಿಧಿಕ ಬೇಸ್‌ಬಾಲ್‌ ವಜ್ರ. ಸಾಂಪ್ರದಾಯಿಕವಾಗಿ ಪಂದ್ಯವನ್ನು ಒಂಬತ್ತು ಸರದಿಗಳ ಕಾಲ ಆಡಲಾಗುತ್ತದೆ, ಸಮಪಂದ್ಯದ ಸಂದರ್ಭದಲ್ಲಿ ಇದನ್ನು ದೀರ್ಘಗೊಳಿಸಬಹುದಾಗಿದೆ.thumb|left|ಕಾಲೇಜ್‌ ಫುಟ್‌ಬಾಲ್‌ ಋತುವಿನ ಆರಂಭವು ಅಮೇರಿಕನ್‌ ಸಂಪ್ರದಾಯ ಹಾಗೂ ಸಂಸ್ಕೃತಿಗಳ ಪ್ರಮುಖ ಭಾಗವಾಗಿದೆ.thumb|right|ಬ್ಯಾಸ್ಕೆಟ್‌ಬಾಲ್‌ನಿಂದ ಅಮೇರಿಕನ್‌ ಯುವಜನಾಂಗ ವ್ಯಾಪಕವಾಗಿ ಆಹ್ಲಾದಪಡುತ್ತಾರಲ್ಲದೇ ಅನೇಕರು ಇದನ್ನು ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿನ ಎರಡನೇ ಅತೀ ಜನಪ್ರಿಯ ಕ್ರೀಡೆಗಳಲ್ಲಿ ಒಂದಾಗಿ ಪರಿಗಣಿಸುತ್ತಾರೆ.thumb|left|ಅಮೇರಿಕನ್‌ ಫುಟ್‌ಬಾಲ್‌ ಪಂದ್ಯಗಳಲ್ಲಿ, ಅದರಲ್ಲೂ ವಿಶೇಷವಾಗಿ ವಿರಾಮದ ವೇಳೆಯಲ್ಲಿ ಚೀರ್‌ಲೀಡರ್‌ಗಳೊಂದಿಗಿನ ಬೃಹತ್‌ ಕವಾಯತಿನ ಬ್ಯಾಂಡ್‌ಗಳು ಹಾಗೂ ವರ್ಣಮಯ ದಿರಿಸಿನ ಕವಾಯತು ಪಡೆಗಳ ಮೆರವಣಿಗೆ ಬಹುತೇಕ ಸಾರ್ವತ್ರಿಕವಾಗಿರುತ್ತದೆ. ಪ್ರೌಢಶಾಲೆಗಳ ಬ್ಯಾಂಡ್‌‌ಗಳು ಬಹಳ ಸಣ್ಣವಾದರೂ, ಪಂದ್ಯದ ವಿರಾಮದ ವೇಳೆಯಲ್ಲಿ ಕವಾಯತು ಇಲ್ಲದೇ ಇರುವುದು ಅಪರೂಪ.thumb|left|ಬೌಲಿಂಗ್‌ ಎಂಬುದು ಎಲ್ಲಾ ವಯಸ್ಸುಗಳ ಅಮೇರಿಕನ್ನರ ಜನಪ್ರಿಯ ಕಾಲಕ್ಷೇಪವಾಗಿದೆ.
ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿ ಕ್ರೀಡೆಗಳು ಅಮೇರಿಕನ್‌ ಸಂಸ್ಕೃತಿಯ ಪ್ರಮುಖ ಭಾಗವಾಗಿವೆ. ಆದಾಗ್ಯೂ, U.S.ನ ಕ್ರೀಡಾ ಸಂಸ್ಕೃತಿಯು ಇನ್ನೂ ಅನೇಕ ರಾಷ್ಟ್ರಗಳಿಗಿಂತ ಭಿನ್ನವಾಗಿದೆ. ಇತರ ಯಾವುದೇ ರಾಷ್ಟ್ರಕ್ಕೆ ಹೋಲಿಸಿದರೆ ಕ್ರೀಡೆಗಳ ಬಗೆಗಿನ ಅಮೇರಿಕನ್ನರ ಒಲವು ವಿಶ್ವದ ಇತರೆ ರಾಷ್ಟ್ರಗಳಿಗಿಂತ ಭಿನ್ನವಾಗಿದೆ. ಉದಾಹರಣೆಗೆ, ವೃತ್ತಿಪರ ಕಾಲ್ಚೆಂಡಾಟವು ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿ ವಿಶ್ವದ ಇತರೆ ರಾಷ್ಟ್ರಗಳಷ್ಟು ಜನಪ್ರಿಯವಲ್ಲ.
ಬೇಸ್‌ಬಾಲ್‌ ಪ್ರಮುಖ ಅಮೇರಿಕನ್‌ ತಂಡಕ್ರೀಡೆಗಳಲ್ಲಿಯೇ ಹಳೆಯದಾದುದು. ವೃತ್ತಿಪರ ಬೇಸ್‌ಬಾಲ್‌ 1869ನಷ್ಟು ಹಳೆಯದಾಗಿದ್ದು 1960ರ ದಶಕದವರೆಗೆ ಜನಪ್ರಿಯತೆಯಲ್ಲಿ ಸಮೀಪದ ಪ್ರತಿಸ್ಪರ್ಧಿಗಳನ್ನು ಹೊಂದಿರಲಿಲ್ಲ; ಬೇಸ್‌ಬಾಲ್‌ ಜನಪ್ರಿಯ ಕ್ರೀಡೆಯಾಗಿ ಉಳಿದಿಲ್ಲವಾದರೂ "ರಾಷ್ಟ್ರೀಯ ಕಾಲಕ್ಷೇಪ"ವಾಗಿ ಇದಕ್ಕೆ ಈಗಲೂ ಆದ್ಯತೆ ಇದೆ. U.S.ನ ಇತರೆ ಜನಪ್ರಿಯ ವೀಕ್ಷಕ ಕ್ರೀಡೆಗಳ ವೃತ್ತಿಪರ ಮಟ್ಟದ ತಂಡಗಳ ಹಾಗಲ್ಲದೇ ಪ್ರಮುಖ ಲೀಗ್‌ ಬೇಸ್‌ಬಾಲ್‌ ತಂಡಗಳು ಏಪ್ರಿಲ್‌ನಿಂದ ಅಕ್ಟೋಬರ್‌‌ನವರೆಗೆ ಬಹುತೇಕ ಪ್ರತಿದಿನ ಆಡುತ್ತವೆ. ಅಮೇರಿಕನ್‌ ಫುಟ್‌ಬಾಲ್‌ ಈಗ ಬೇಸ್‌ಬಾಲ್‌ಗಿಂತ ಹೆಚ್ಚಿನ ಕಿರುತೆರೆ ವೀಕ್ಷಕರನ್ನು ಆಕರ್ಷಿಸುತ್ತದೆ ; ಆದಾಗ್ಯೂ, ನ್ಯಾಷನಲ್‌‌‌ ಫುಟ್‌ಬಾಲ್‌ ಲೀಗ್‌ ತಂಡಗಳು ಪ್ರತಿವರ್ಷ ಕೇವಲ 16 ವಿಧಿಬದ್ಧ -ಋತುಗಳ ಆಟಗಳನ್ನು ಆಡುತ್ತವಾದ್ದರಿಂದ, ಬೇಸ್‌ಬಾಲ್‌ ಟಿಕೆಟ್‌ ಮಾರಾಟದಲ್ಲಿ ಮುಂಚೂಣಿಯಲ್ಲಿದೆ.
ಬ್ಯಾಸ್ಕೆಟ್‌ಬಾಲ್‌ ಮತ್ತೊಂದು ಪ್ರಮುಖ ಕ್ರೀಡೆಯಾಗಿದ್ದು, ನ್ಯಾಷನಲ್‌ ಬ್ಯಾಸ್ಕೆಟ್‌ಬಾಲ್‌ ಅಸೋಸಿಯೇಷನ್‌ನಿಂದ ವೃತ್ತಿಪರವಾಗಿ ಪ್ರತಿನಿಧಿಸಲ್ಪಡುತ್ತಿದೆ. 1891ರಲ್ಲಿ ಮೆಸ್ಸಾಚುಸೆಟ್ಸ್‌‌ನ ಸ್ಪ್ರಿಂಗ್‌ಫೀಲ್ಡ್‌‌ನಲ್ಲಿ, ಜೇಮ್ಸ್‌ ನೈಸ್ಮಿತ್‌ ಎಂಬ ಕೆನಡಾಜಾತ ದೈಹಿಕ ಶಿಕ್ಷಣ ತರಬೇತುದಾರರು ಇದನ್ನು ಸೃಷ್ಟಿಸಿದರು.
ಗ್ರಿಡೈರನ್‌ ಎಂಬ ಹೆಸರಿನಲ್ಲಿ ಅನೇಕ ಆಂಗ್ಲಭಾಷಿಕ ರಾಷ್ಟ್ರಗಳಲ್ಲಿ ಪರಿಚಿತವಾಗಿರುವ ಅಮೇರಿಕನ್‌ ಫುಟ್‌ಬಾಲ್‌, ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿನ ಅತ್ಯಂತ ಜನಪ್ರಿಯ ಕ್ರೀಡೆಯಾಗಿ ಪರಿಗಣಿಸಲ್ಪಡುತ್ತದೆ. 32-ತಂಡಗಳ ನ್ಯಾಷನಲ್‌ ಫುಟ್‌ಬಾಲ್‌ ಲೀಗ್‌ (NFL) ಅತ್ಯಂತ ಜನಪ್ರಿಯವಾದ ಹಾಗೂ ಏಕೈಕ ಪ್ರಮುಖ ವೃತ್ತಿಪರ ಅಮೇರಿಕನ್‌ ಫುಟ್‌ಬಾಲ್‌ ಲೀಗ್‌ ಆಗಿದೆ. ಅದರ ಚಾಂಪಿಯನ್‌ಶಿಪ್‌ ಪಂದ್ಯವಾದ ಸೂಪರ್‌ ಬೌಲ್‌, ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿ ಆಯೋಜಿಸಲಾಗುವ ಅತಿದೊಡ್ಡ ವಾರ್ಷಿಕ ಕ್ರೀಡಾ ಪಂದ್ಯಾವಳಿಯಾಗಿದೆ. ದಶಲಕ್ಷಗಳಷ್ಟು ಹೆಚ್ಚಿನ ಜನರು ಶರದೃತುವಿನ ತಿಂಗಳುಗಳ ಪೂರ್ತಿ ನಡೆಯುವ ಕಾಲೇಜ್‌ ಫುಟ್‌ಬಾಲ್‌ಗಳನ್ನೂ ನೋಡುತ್ತಾರಲ್ಲದೇ ನಿರ್ದಿಷ್ಟವಾಗಿ ಗ್ರಾಮೀಣ ಪ್ರದೇಶಗಳಲ್ಲಿನ ಕೆಲ ಸಮುದಾಯಗಳು ತಮ್ಮ ಸ್ಥಳೀಯ ಪ್ರೌಢಶಾಲಾ ತಂಡಗಳಿಗೆ ಹೆಚ್ಚಿನ ಪ್ರಾಧಾನ್ಯತೆ ನೀಡುತ್ತಾರೆ. ಅಮೇರಿಕನ್‌ ಫುಟ್‌ಬಾಲ್‌ ಪಂದ್ಯಗಳು ಸಾಮಾನ್ಯವಾಗಿ ವಿರಾಮದ ಸಮಯದಲ್ಲಿ ಶಾಲೆಯವರಿಗೆ ಸ್ಫೂರ್ತಿ ನೀಡುವ ಹಾಗೂ ಪ್ರೇಕ್ಷಕರಿಗೆ ಮನರಂಜನೆಯನ್ನು ನೀಡುವ ಉದ್ದೇಶಗಳಿಂದ ಚೀರ್‌ಲೀಡರ್‌ಗಳನ್ನು ಹಾಗೂ ಬ್ಯಾಂಡಿನ ಕವಾಯತುಗಳನ್ನು ನಡೆಸಲಾಗುತ್ತದೆ.
ಅನೇಕ ಅಮೇರಿಕನ್ನರು ನಾಲ್ಕನೇ ಕ್ರೀಡೆಯೊಂದನ್ನು ಅಂಗೀಕರಿಸುತ್ತಾರೆ - ಹಿಮ/ಐಸ್‌ ಹಾಕಿ. ಯಾವಾಗಲೂ ಪ್ರಮುಖವಾಗಿ ಮಹಾ ಸರೋವರಗಳು ಹಾಗೂ ನವೀನ ಇಂಗ್ಲೆಂಡ್‌-ಪ್ರದೇಶ ಸಂಸ್ಕೃತಿಗಳ ಆಧಾರಸ್ತಂಭವಾಗಿರುವ, ಈ ಕ್ರೀಡೆಯು ನ್ಯಾಷನಲ್‌ ಹಾಕಿ ಲೀಗ್‌ ವಿಸ್ತರಣೆಯ ಕಾರ್ಯನೀತಿಯನ್ನು ಪರಿಶೀಲಿಸುತ್ತಿರುವ ಕಾರಣ ಇತ್ತೀಚಿನ ವರ್ಷಗಳಲ್ಲಿ ಅಮೇರಿಕದ ದಕ್ಷಿಣ ಭಾಗದ ಪ್ರದೇಶಗಳಲ್ಲಿ ನವುರಾದ ಆಸರೆಯನ್ನು ಪಡೆದುಕೊಳ್ಳುತ್ತಲಿದೆ.
1990ರ ದಶಕದ ಆದಿಯಲ್ಲಿ ಆರಂಭವಾದ ಮಿಶ್ರ ಸಮರಕಲೆಗಳ ತ್ವರಿತವಾಗಿ ಅಭಿವೃದ್ಧಿ ಹೊಂದುತ್ತಲಿರುವ ಕ್ರೀಡೆಯು ಅಮೇರಿಕಾದಲ್ಲಿ ನಿಂತುಹೋಗಿದೆ. ಇಂದು ಅಲ್ಟಿಮೇಟ್‌‌ ಫೈಟಿಂಗ್‌‌ ಚಾಂಪಿಯನ್‌ಶಿಪ್‌ ರಾಷ್ಟ್ರದ ಅತ್ಯಂತ ಹೆಚ್ಚು ಲಾಭತರುವ ಸಂಸ್ಥೆಗಳಲ್ಲಿ ಒಂದಾಗಿದೆ.
ಕ್ರೀಡೆಗಳು ಹಾಗೂ ಸಮುದಾಯ ಸಂಸ್ಕೃತಿ
ಹೋಮ್‌ಕಮಿಂಗ್‌/ತವರಿಗೆ ಮರಳುವಿಕೆಯು ಯುನೈಟೆಡ್‌ ಸ್ಟೇಟ್ಸ್‌ನ ವಾರ್ಷಿಕ ಸಂಪ್ರದಾಯವಾಗಿದೆ. ಜನರು, ಪಟ್ಟಣಗಳು, ಪ್ರೌಢಶಾಲೆಗಳು ಹಾಗೂ ಮಹಾವಿದ್ಯಾಲಯಗಳು ಒಟ್ಟಿಗೆ ಸೇರಿ, ಸಾಧಾರಣವಾಗಿ ಸೆಪ್ಟೆಂಬರ್‌ನ ಅಂತ್ಯ ಅಥವಾ ಅಕ್ಟೋಬರ್‌‌ನ ಆದಿಯಲ್ಲಿ, ಹಳೆಯ ನಿವಾಸಿಗಳು ಹಾಗೂ ಹಳೆಯ ವಿದ್ಯಾರ್ಥಿಗಳನ್ನು ಸ್ವಾಗತಿಸುತ್ತಾರೆ. ಔತಣಕೂಟ, ಮೆರವಣಿಗೆ, ಹಾಗೂ ಬಹು ಆಗ್ಗಾಗ್ಗೆ, ಅಮೇರಿಕನ್‌ ಫುಟ್‌ಬಾಲ್‌ನ ಪಂದ್ಯ, ಅಥವಾ, ಕೆಲವೊಮ್ಮೆ ಬ್ಯಾಸ್ಕೆಟ್‌ಬಾಲ್‌, ಅಥವಾ ಹಿಮ/ಐಸ್ ಹಾಕಿಯಂತಹಾ ಪ್ರಧಾನ ಚಟುವಟಿಕೆಯ ಸಂದರ್ಭದಲ್ಲಿ ಇದನ್ನು ಆಯೋಜಿಸಲಾಗುತ್ತದೆ. ಶಾಲೆಗಳು ಇದನ್ನು ಆಚರಿಸಿದಾಗ ಚಟುವಟಿಕೆಗಳು ವ್ಯಾಪಕ ಭಿನ್ನತೆ ಹೊಂದಿರುತ್ತವೆ. ಆದಾಗ್ಯೂ, ಅವು ಸಾಧಾರಣವಾಗಿ ಶಾಲೆಯ ತವರು ಫುಟ್‌ಬಾಲ್‌ ಮೈದಾನದಲ್ಲಿ ಆಡಲ್ಪಡುವ ಫುಟ್‌ಬಾಲ್‌ ಪಂದ್ಯವನ್ನು, ವಿದ್ಯಾರ್ಥಿಗಳು ಹಾಗೂ ಹಳೆಯ ವಿದ್ಯಾರ್ಥಿಗಳಿಗೆ ಚಟುವಟಿಕೆಗಳನ್ನು, ಶಾಲೆಯ ಬ್ಯಾಂಡ್‌‌ ಕವಾಯತು ಹಾಗೂ ಕ್ರೀಡಾ ತಂಡಗಳ ಮೆರವಣಿಗೆ ಹಾಗೂ ತವರಿಗೆ ಮರಳುತ್ತಿರುವ ರಾಣಿ(ಹಾಗೂ ಕೆಲವು ಶಾಲೆಗಳಲ್ಲಿ ಮರಳುತ್ತಿರುವ ರಾಜ)ನ/ಯ, ಕಿರೀಟಧಾರಣೆಯ ಚಟುವಟಿಕೆಗಳನ್ನು ಒಳಗೊಂಡಿರುತ್ತವೆ.
ವೈಜ್ಞಾನಿಕ
thumb|300px|ವಿಶ್ವ ಮೌಲ್ಯಗಳ ಸಮೀಕ್ಷೆಯ ಪ್ರಕಾರ, ವಿಶ್ವದ ಸಾಂಸ್ಕೃತಿಕ ಭೂಪಟದಲ್ಲಿ ಯುನೈಟೆಡ್‌ ಸ್ಟೇಟ್ಸ್‌ ಅನ್ನು "ತರ್ಕಬದ್ಧ-ಜಾತ್ಯತೀತ ಮೌಲ್ಯಗಳಲ್ಲಿ" ಕಡಿಮೆ ಹಾಗೂ "ಸ್ವ-ಅಭಿವ್ಯಕ್ತಿಯ ಮೌಲ್ಯಗಳಲ್ಲಿ " ಹೆಚ್ಚಿನ ಸ್ಥಾನವನ್ನು ಹೊಂದಿರುವ ರಾಷ್ಟ್ರ ಎಂದು ಗುರುತಿಸಿದೆ. ವೈಜ್ಞಾನಿಕ ಪ್ರಗತಿಗಳು ಹಾಗೂ ತಾಂತ್ರಿಕ ನಾವೀನ್ಯತೆಗಳ ಬಗ್ಗೆ ಅಮೇರಿಕನ್‌ ಸಂಸ್ಕೃತಿಯಲ್ಲಿ ಉತ್ತಮ ಒಲವಿದೆ. ಈ ಯತ್ನಗಳಲ್ಲಿ ಅನೇಕವು ಸಿಲಿಕಾನ್‌ ವ್ಯಾಲಿಯಲ್ಲಿ ಕೇಂದ್ರೀಕೃತಗೊಂಡಿವೆ. ಇತರೆ ಪ್ರಬಲ ವೈಜ್ಞಾನಿಕ ಕ್ಷೇತ್ರಗಳೆಂದರೆ ಪರಮಾಣು ಸಂಶೋಧನೆ, ಅಂತರಿಕ್ಷ (ನಾಸಾ), ಸೇನಾ ಸಂಶೋಧನೆ, ಹಾಗೂ ಜೈವಿಕ ತಂತ್ರಜ್ಞಾನ. ವೈಜ್ಞಾನಿಕ ಪ್ರಗತಿಯ ಬಗ್ಗೆ ಈಗಲೂ USನಲ್ಲಿ ಹೆಚ್ಚಿನ ಗೌರವವಿದ್ದು ಪ್ರಾಥಮಿಕ ಶಾಲೆಗಳಷ್ಟು ಮುಂಚೆಯೇ ಸ್ಪರ್ಧಾತ್ಮಕತೆಯ ಅನುಷ್ಟಾನ ನಡೆಯುತ್ತದೆ.
ಅಮೇರಿಕನ್‌ ಸಂಸ್ಕೃತಿಯು ತಜ್ಞ ವಿಜ್ಞಾನಿಗಳ ವಲಸೆಯಿಂದಲೂ ಗಮನಾರ್ಹ ಲಾಭಗಳನ್ನು ಪಡೆದಿದೆ. ಉದಾಹರಣೆಗೆ, ಐರೋಪ್ಯ ಪ್ರಾಜ್ಞವರ್ಗದ ಅನೇಕ ಸದಸ್ಯರು ವಿಶ್ವಸಮರ IIರ ಅವಧಿಯಲ್ಲಿ ಫ್ಯಾಸಿಸ್ಟರ ಕಿರುಕುಳದಿಂದ ತಪ್ಪಿಸಿಕೊಳ್ಳಲು ವಲಸೆ ಹೋದರು. ಆ ಸಮಯದಲ್ಲಿ U.S. ತಪ್ಪಿಸಿಕೊಂಡು ಸುರಕ್ಷಿತವಾಗಿರಬಹುದಾದ ಕೆಲವೇ ರಾಷ್ಟ್ರಗಳಲ್ಲಿ ಒಂದಾಗಿತ್ತು.
ದೃಶ್ಯ ಚಿತ್ರಕಲೆ
ಹದಿನೆಂಟನೇ ಶತಮಾನದ ಅಂತ್ಯ ಹಾಗೂ ಹತ್ತೊಂಬತ್ತನೇ ಶತಮಾನದ ಆದಿಯಲ್ಲಿ, ಅಮೇರಿಕನ್‌ ಕಲಾಕಾರರು ಪ್ರಮುಖವಾಗಿ ಭೂದೃಶ್ಯ ಚಿತ್ರಣ ಹಾಗೂ ಭಾವಚಿತ್ರಗಳನ್ನು ನೈಜ ಶೈಲಿಯಲ್ಲಿ ಚಿತ್ರಿಸುತ್ತಿದ್ದರು. ಇದಕ್ಕೆ ಸಮಾಂತರವಾಗಿ ಗ್ರಾಮೀಣ ಅಮೇರಿಕಾದಲ್ಲಿ ನಡೆದ ಬೆಳವಣಿಗೆಯೆಂದರೆ ಕೈಗಾರಿಕಾ/ಔದ್ಯಮಿಕ ಕ್ರಾಂತಿಗೆ ಪ್ರತಿಕ್ರಿಯೆಯಾಗಿ ಆರಂಭಗೊಂಡ ಅಮೇರಿಕನ್‌ ಕರಕುಶಲ ಚಳುವಳಿಯ ರೂಪುಗೊಳ್ಳುವಿಕೆ. ಯೂರೋಪ್‌ನ ಆಧುನಿಕ ಕಲೆಯಲ್ಲಿನ ಪ್ರಗತಿಗಳೆಲ್ಲವೂ ಅಮೇರಿಕಾಗೆ 1913ರಲ್ಲಿ ನಡೆದ ಶಸ್ತ್ರಾಸ್ತ್ರ ಪ್ರದರ್ಶನದಂತಹಾ ನ್ಯೂಯಾರ್ಕ್‌ ಮಹಾನಗರದಲ್ಲಿ ನಡೆಯುವಂತಹಾ ಪ್ರದರ್ಶನಗಳ ಮೂಲಕ ಬಂದವು. ವಿಶ್ವ ಸಮರ IIರ ನಂತರ, ನ್ಯೂಯಾರ್ಕ್‌ ಕಲಾವಿಶ್ವದ ಕೇಂದ್ರವಾಗಿ ಹೊರಹೊಮ್ಮಿತು. ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿ ಚಿತ್ರಕಲೆಯು ಪ್ರಸ್ತುತ ವ್ಯಾಪಕ ಶೈಲಿಗಳನ್ನು ಹೊಂದಿದೆ.
ವಾಸ್ತುಕಲೆ/ಶಿಲ್ಪಶಾಸ್ತ್ರ
USನಲ್ಲಿನ ವಾಸ್ತುಕಲೆ/ಶಿಲ್ಪಶಾಸ್ತ್ರವು ಪ್ರಾದೇಶಿಕವಾಗಿ ವೈವಿಧ್ಯಮಯವಾಗಿದ್ದು ಕೇವಲ ಆಂಗ್ಲ ಭಾಷೆಯಲ್ಲದೇ ಅನೇಕ ಅನೇಕ ಬಾಹ್ಯ ಶಕ್ತಿಗಳಿಂದ ರೂಪುಗೊಂಡಿದೆ. ಆದ್ದರಿಂದ US ವಾಸ್ತುಕಲೆ/ಶಿಲ್ಪ ಶಾಸ್ತ್ರವನ್ನು ಅಂತಹಾ ಬಹುಸಾಂಸ್ಕೃತಿಕ ಸಮಾಜದಲ್ಲಿ ಆಶ್ಚರ್ಯಕರವಲ್ಲದ ರೀತಿಯಲ್ಲಿ ಸಾರಸಂಗ್ರಹಿ ಎನ್ನಬಹುದಾಗಿದೆ. ಮೆಕ್ಸಿಕೋ ಅಥವಾ ಪೆರುಗಳಲ್ಲಿನ ಜನರಂತಹಾ ಸ್ಥಳೀಯರ ಏಕೈಕ ಬೃಹತ್‌ ಪ್ರಮಾಣದ ವಾಸ್ತುಕಲೆ/ಶಿಲ್ಪಶಾಸ್ತ್ರೀಯ ಪ್ರಭಾವಗಳ ಅನುಪಸ್ಥಿತಿಯಲ್ಲಿ ವಿನ್ಯಾಸಕಾರರುಗಳ ತಲೆಮಾರುಗಳು ವಿಶ್ವದಾದ್ಯಂತದ ಪ್ರಭಾವಗಳನ್ನು ಒಡಮೂಡಿಸಿವೆ. ಪ್ರಸ್ತುತವಾಗಿ, ಅಮೇರಿಕನ್‌ ವಾಸ್ತುಕಲೆ/ಶಿಲ್ಪ ಶಾಸ್ತ್ರದ ಆದ್ಯ ಶೈಲಿಯೆಂದರೆ ಆಧುನಿಕತೆ : 20ನೇ ಶತಮಾನದ ಗಗನಚುಂಬಿಗಳು ಇದಕ್ಕೆ ಉತ್ತಮ ಉದಾಹರಣೆಯಾಗಿವೆ.
ಆದಿ ನವ ಕ್ಲಾಸಿಕಲ್‌ ಪಂಥದವರು ಸ್ಥಾಪಕ ಪಿತಾಮಹರ ಕಲ್ಪನೆಯಾದ ಐರೋಪ್ಯ ಜ್ಞಾನೋದಯವನ್ನು ಜೊತೆಗೂಡಿಸಿಕೊಂಡು, ಅದನ್ನು ಸಾರ್ವಜನಿಕ ಕಟ್ಟಡಗಳಿಗೆ ಹಾಗೂ ಬೃಹತ್‌ ಭವನಗಳಿಗೆ ಬಳಸುವ ಪ್ರಧಾನವಾದ ವಾಸ್ತುಕಲೆ/ಶಿಲ್ಪ ಶೈಲಿಯನ್ನಾಗಿ ಮಾಡಿದರು. ಆದಾಗ್ಯೂ ಇತ್ತೀಚಿನ ವರ್ಷಗಳಲ್ಲಿ, ಉಪನಗರೀಕರಣ ಹಾಗೂ ದಕ್ಷಿಣ ಹಾಗೂ ನೈಋತ್ಯ ನಗರಗಳಿಗೆ ಸಾಮೂಹಿಕ ವಲಸೆಗಳು ವಾಸ್ತುಕಲೆ/ಶಿಲ್ಪ ಶಾಸ್ತ್ರವು ಮೆಡಿಟರೇನಿಯನ್‌ ಶೈಲಿಯನ್ನು ಕೂಡಾ ಮೂಡಿಸಲು ಕಾರಣವಾಗಿದೆ.
ಶಿಲ್ಪಕಲೆ
ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿನ ಶಿಲ್ಪಕಲೆಯ ಇತಿಹಾಸವು ರಾಷ್ಟ್ರದ 18ನೇ ಶತಮಾನದ ರೋಮನ್‌‌ ಗಣತಂತ್ರ ನಾಗರಿಕ ಮೌಲ್ಯಗಳ ತಳಹದಿಯನ್ನು ಹಾಗೂ ಪ್ರೊಟೆಸ್ಟೆಂಟ್‌ ಕ್ರೈಸ್ತಮತವನ್ನು ಪ್ರತಿನಿಧಿಸುತ್ತವೆ. ಪ್ರಾಯಶಃ ಪ್ರಧಾನ ಅಮೇರಿಕನ್‌ ಪ್ರಾತಿನಿಧಿಕವೆಂದರೆ ಮೌಂಟ್‌ ರಷ್‌ಮೋರ್‌ ನ್ಯಾಷನಲ್‌ ಮೆಮೋರಿಯಲ್‌ ಎಂಬ ರಷ್‌ಮೋರ್‌ ಪರ್ವತದಲ್ಲಿಯೇ ಗ್ರಾನೈಟ್‌ ಶಿಲೆಯಲ್ಲಿ ಕೆತ್ತಿರುವ 18m ಎತ್ತರದ ನಾಲ್ವರು US ಅಧ್ಯಕ್ಷರುಗಳ'ಮುಖಗಳುಳ್ಳ ಉಬ್ಬುಶಿಲ್ಪ ಸ್ಮಾರಕ.
ಜನಪ್ರಿಯ ಸಂಸ್ಕೃತಿ
ಅಮೇರಿಕದ ಜನಪ್ರಿಯ ಸಂಸ್ಕೃತಿಯು ತನ್ನನ್ನು ಚಲನಚಿತ್ರಗಳು, ಸಂಗೀತ, ಹಾಗೂ ಕ್ರೀಡೆಗಳು ಸೇರಿದಂತೆ ಬಹುತೇಕ ಎಲ್ಲಾ ಮಾಧ್ಯಮಗಳಲ್ಲೂ ವ್ಯಕ್ತಪಡಿಸಿಕೊಂಡಿದೆ.
ಆಹಾರ (i.e. ಪಿಜ್ಜಾ, ಹ್ಯಾಂಬರ್ಗರ್‌ಗಳು, ಹಾಗೂ ಹಿಬಾಚಿ), ಹಾಗೂ ಸಾಂಸ್ಕೃತಿಕ ಪ್ರಾತಿನಿಧಿಕಗಳನ್ನು (ಮಿಕಿ ಮೌಸ್‌, ಬಗ್ಸ್‌ ಬನ್ನಿ)ಯಂತಹಾ ವಿವಿಧ ಇತರೆ ಸಂಸ್ಕೃತಿಗಳ ಅನೇಕ ಅಂಶಗಳನ್ನು ವಿಕಾಸಗೊಳಿ/ಅಳವಡಿಸಿಕೊಳ್ಳುವುದಕ್ಕೆ ಕೂಡಾ U.S. ಜನಪ್ರಿಯವಾಗಿದೆ.
ಫ್ಯಾಷನ್‌/ವಸ್ತ್ರವಿನ್ಯಾಸಶೈಲಿ
ವೃತ್ತಿಪರ ಉದ್ಯಮ ಪೋಷಾಕುಗಳಲ್ಲದೇ, ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿನ ಫ್ಯಾಷನ್‌/ವಸ್ತ್ರವಿನ್ಯಾಸಶೈಲಿಯು ಸಾರಸಂಗ್ರಹಿಯಾಗಿದ್ದು ಪ್ರಧಾನವಾಗಿ ಅನೌಪಚಾರಿಕ ಉಡಿಗೆಗಳನ್ನು ಹೊಂದಿರುತ್ತದೆ. 1850ರ ದಶಕದಲ್ಲಿ ಕಾರ್ಯಸ್ಥಳದ ಉಡುಪುಗಳಾಗಿ ನೀಲಿ ಜೀನ್ಸ್‌ ವಸ್ತ್ರಗಳನ್ನು ಸ್ಯಾನ್‌ ಫ್ರಾನ್ಸಿಸ್ಕೋನಲ್ಲಿನ ಜರ್ಮನ್‌ ವಲಸೆಗಾರ ವ್ಯಾಪಾರಿ ಲೆವಿ ಸ್ಟ್ರಾಸ್‌ ಎಂಬಾತ ಜನಪ್ರಿಯಗೊಳಿಸಿದರು, ಹಾಗೂ ಇದನ್ನು ಒಂದು ಶತಮಾನದ ನಂತರ ಅನೇಕ ಅಮೇರಿಕನ್‌ ಹದಿಹರೆಯದವರು ಅಳವಡಿಸಿಕೊಂಡರು. ಈಗ ಅವುಗಳನ್ನು ವ್ಯಾಪಕವಾಗಿ ಎಲ್ಲಾ ರಾಜ್ಯಗಳಲ್ಲೂ ಎಲ್ಲಾ ವಯಸ್ಸಿನವರೂ ಹಾಗೂ ಸಾಮಾಜಿಕ ವರ್ಗದವರೂ ಧರಿಸುತ್ತಿದ್ದಾರೆ. ಸಾರ್ವತ್ರಿಕವಾಗಿ ಬಹು-ಪ್ರಚಾರದ ಅನೌಪಚಾರಿಕ ಉಡುಪುಗಳ ಜೊತೆಗೆ ನೀಲಿ ಜೀನ್ಸ್‌ ವಸ್ತ್ರಗಳು ನಿರ್ವಿವಾದವಾಗಿ ಜಾಗತಿಕ ಫ್ಯಾಷನ್‌/ವಸ್ತ್ರವಿನ್ಯಾಸಶೈಲಿಗೆ U.S. ಸಂಸ್ಕೃತಿಯ ಪ್ರಧಾನ ಕೊಡುಗೆಯಾಗಿದೆ. ರಾಲ್ಫ್‌ ಲಾರೆನ್‌ ಹಾಗೂ ಕ್ಯಾಲ್ವಿನ್‌ ಕ್ಲೇನ್‌ನಂತಹಾ ಮುಂಚೂಣಿಯ ಡಿಸೈನರ್‌ ವಸ್ತ್ರವಿನ್ಯಾಸ ಕಂಪೆನಿಗಳ ಪ್ರಧಾನ ಕಚೇರಿಗಳಿಗೆ ಕೂಡಾ ನೆಲೆಯಾಗಿತ್ತು. ಆಬರ್‌ಕ್ರಾಂಬಿ & ಫಿಚ್‌, ಅಮೇರಿಕನ್‌ ಈಗಲ್‌, ಹಾಗೂ ಹಾಲಿಸ್ಟರ್‌ನಂತಹಾ ಕಂಪೆನಿಗಳು ಅನೇಕ ಸ್ಥಾಪಿತ ಮಾರುಕಟ್ಟೆಗಳ ಅಗತ್ಯಗಳನ್ನು ಪೂರೈಸುತ್ತವೆ.
ಅಮೇರಿಕನ್‌ ಫ್ಯಾಷನ್‌/ವಸ್ತ್ರವಿನ್ಯಾಸಶೈಲಿಯ ಮತ್ತಷ್ಟು ಪ್ರಾತಿನಿಧಿಕಗಳೆಂದರೆ T-ಷರ್ಟ್‌ ಹಾಗೂ ಬೇಸ್‌ಬಾಲ್‌ ಟೊಪ್ಪಿಗೆ.
ರಂಗಮಂದಿರ/ನಾಟಕಕಲೆ
ಯುನೈಟೆಡ್‌ ಸ್ಟೇಟ್ಸ್‌ನ ನಾಟಕಕಲೆಯು ಪಾಶ್ಚಿಮಾತ್ಯ ಸಂಪ್ರದಾಯದ ಮೇಲೆ ಆಧಾರಿತವಾಗಿದ್ದು ಬಹುತೇಕ ಯೂರೋಪ್‌ನಲ್ಲಿ ವಿಶೇಷತಃ ಇಂಗ್ಲೆಂಡ್‌‌ನಲ್ಲಿ ಪ್ರಚಲಿತವಾಗಿರುವ ನಟನಾ ಶೈಲಿಗಳನ್ನು ಎರವಲು ಪಡೆದಿದೆ. ಇದು ಪ್ರಸ್ತುತ, ಅಮೇರಿಕನ್‌ ಸಾಹಿತ್ಯ, ಚಲನಚಿತ್ರ, ಕಿರುತೆರೆ, ಹಾಗೂ ಸಂಗೀತಗಳೊಂದಿಗೆ ಗಾಢವಾಗಿ ಬೆಸೆದುಕೊಂಡಿದ್ದು ಒಂದೇ ಕಥಾನಕವು ಎಲ್ಲಾ ಪ್ರಭೇದಗಳಲ್ಲೂ ಮೂಡಿ ಬರುವುದು ಅಪರೂಪವೇನಲ್ಲ. ಗಮನಾರ್ಹ ಸಂಗೀತಮಯ ಹಿನ್ನೆಲೆ ಹೊಂದಿರುವ ಪ್ರದೇಶಗಳು ಅನೇಕವೇಳೆ ಪ್ರಬಲ ರಂಗಭೂಮಿ ಹಾಗೂ ವೈನೋದಿಕ ಸಂಪ್ರದಾಯಗಳನ್ನು ಕೂಡಾ ಹೊಂದಿರುತ್ತವೆ. ಸಂಗೀತ ನಾಟಕಕಲೆಯು ಬಹು ಜನಪ್ರಿಯ ಸ್ವರೂಪವಾಗಿದೆ : ಇದು ಖಚಿತವಾಗಿ ಬಹು ವರ್ಣಮಯವಾಗಿದ್ದು ಹಾಗೂ ರಂಗದ ಮೇಲೆ ರೂಪಿಸಿದ ಮುಂಚೂಣಿಯ ನಟನಾ ಚತುರತೆಗಳನ್ನು  ಚಲನಚಿತ್ರ ಹಾಗೂ ಕಿರುತೆರೆಗಳಿಗೆ ಅಳವಡಿಸಲಾಗಿತ್ತು. ಈ ಕಲಾಪ್ರಕಾರವು ರಾಷ್ಟ್ರದಾದ್ಯಂತ ಕಾಣಿಸಿಕೊಳ್ಳುವುದಾದರೂ ನ್ಯೂಯಾರ್ಕ್‌ ಮಹಾನಗರದಲ್ಲಿ ಬ್ರಾಡ್‌ವೇ ವಾಣಿಜ್ಯ U.S. ರಂಗಮಂದಿರದ ಮುಕುಟಪ್ರಾಯವೆಂದು ಸಾಧಾರಣವಾಗಿ ಪರಿಗಣಿಸಲಾಗುತ್ತದೆ. ಬ್ರಾಡ್‌ವೇ ಆಚೆಯ ಭಾಗ ಹಾಗೂ ಬ್ರಾಡ್‌ವೇಯ ಮತ್ತಷ್ಟು ಆಚೆಯ ಪ್ರಕಾರಗಳು ನ್ಯೂಯಾರ್ಕ್‌ನಲ್ಲಿ ರಂಗ ಅನುಭವವನ್ನು ವೈವಿಧ್ಯಮಯವಾಗಿ ಕಟ್ಟಿಕೊಡುತ್ತವೆ. ನ್ಯೂಯಾರ್ಕ್‌'ನ ನಾಟಕಕಲೆಯ ಜಿಲ್ಲೆಯು ರಾಷ್ಟ್ರದಲ್ಲೇ ಅತ್ಯಂತ ದೊಡ್ಡದಾಗಿದ್ದು ಕ್ಲೀವ್‌ಲ್ಯಾಂಡ್‌ನದು ಎರಡನೇ ಅತಿ ದೊಡ್ಡದಾಗಿದೆ. ಮತ್ತೊಂದು ನಿರ್ದಿಷ್ಟ ಪ್ರಖ್ಯಾತಿಯ ನಗರವೆಂದರೆ ಷಿಕಾಗೋ, ಆಗಿದ್ದು ಬಹುಮಟ್ಟಿಗೆ ವೈವಿಧ್ಯಮಯ ಹಾಗೂ ಸಕ್ರಿಯ ನಾಟಕ ಕಲೆಯ ರಾಷ್ಟ್ರದ ಹಿನ್ನೆಲೆಯನ್ನು ಹೊಂದಿದೆ. ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿನ ಪ್ರಾದೇಶಿಕ ಅಥವಾ ನಿವಾಸಿ ರಂಗಮಂದಿರಗಳು ನ್ಯೂಯಾರ್ಕ್‌ ನಗರದ ಹೊರಗಿನ ವೃತ್ತಿಪರ ನಾಟಕ ಕಂಪೆನಿಗಳಾಗಿದ್ದು ತಮ್ಮದೇ ಆದ ಪ್ರದರ್ಶನ ಋತುಗಳನ್ನು ಹೊಂದಿರುತ್ತವೆ. ಗ್ರಾಮೀಣ ಸಣ್ಣ ಸಮುದಾಯಗಳು ಅತಿರಂಜಿತ ನಾಟಕಗಳ ಮೂಲಕ ಪ್ರೇಕ್ಷಕರನ್ನು ವಿಸ್ಮಿತರನ್ನಾಗಿಸುತ್ತವೆ.
ಕಿರುತೆರೆ
ಕಿರುತೆರೆಯು ಯುನೈಟೆಡ್‌ ಸ್ಟೇಟ್ಸ್‌ನ ಪ್ರಧಾನ ಸಮೂಹ ಮಾಧ್ಯಮಗಳಲ್ಲಿ ಒಂದಾಗಿದೆ. ಅಮೇರಿಕದ ತೊಂಬತ್ತೇಳು ಪ್ರತಿಶತ ಗೃಹಗಳು ಕನಿಷ್ಟ ಒಂದು ಕಿರುತೆರೆ ಸಾಧನ/ ಟೆಲಿವಿಷನ್‌ ಸೆಟ್ವನ್ನಾದರೂ ಹೊಂದಿದ್ದು ‌ಬಹುಪಾಲು ಮನೆಗಳು ಮೂರಕ್ಕಿಂತ ಹೆಚ್ಚನ್ನು ಹೊಂದಿರುತ್ತವೆ.
USಅನ್ನು ಆಧುನಿಕ ಜಾಲ ಕಿರುತೆರೆಯ ಮೂಲನೆಲೆ ಎನ್ನಬಹುದಾಗಿದೆ.
ಚಲನಚಿತ್ರಗಳು
ಸ್ಟಾರ್‌ವಾರ್ಸ್ ‌, ದ ಗಾಡ್‌ಫಾದರ್‌ ‌, ದ ಕರಾಟೆ ಕಿಡ್‌‌, ಷಿಂಡ್ಲರ್ಸ್‌ ಲಿಸ್ಟ್ , ಟೈಟಾನಿಕ್‌‌ ಹಾಗೂ ದ ಮ್ಯಾಟ್ರಿಕ್ಸ್‌ ನಂತಹಾ ಪ್ರಾತಿನಿಧಿಕಗಳನ್ನು ಹೊಂದಿರುವ ಅಮೇರಿಕನ್‌ ಚಲನಚಿತ್ರಗಳು ಬಹಳ ಜನಪ್ರಿಯವಾದಂತಹವುಗಳಾಗಿವೆ. ಟಾಮ್‌ ಹ್ಯಾಂಕ್ಸ್‌‌, ಅಲ್‌ ಪಾಸಿನೊ, ಜ್ಯೂಲಿಯಾ ರಾಬರ್ಟ್ಸ್‌, ಬ್ರಾಡ್‌ ಪಿಟ್‌, ಮರ್ಲಿನ್‌ ಮನ್ರೋ, ಜಾರ್ಜ್‌ ಕ್ಲೂನೆ, ವಿಲ್‌ ಸ್ಮಿತ್‌, ಮೆರಿಲ್‌ ಸ್ಟ್ರೀಪ್‌, ರಾಬರ್ಟ್‌ ಡೆ ನಿರೋ, ಲಿಯೋನಾರ್ಡೋ ಡಿಕ್ಯಾಪ್ರಿಯೋ, ಡೆನ್‌ಜೆಲ್‌ ವಾಷಿಂಗ್ಟನ್‌, ಮರ್ಲೊನ್‌ ಬ್ರಾಂಡೋ, ಜಾನ್ನಿ ಡೆಪ್‌ ಹಾಗೂ ಕ್ಲಿಂಟ್‌ ಈಸ್ಟ್‌ವುಡ್‌ರಂತಹಾ ಅಮೇರಿಕನ್‌ ಚಲನಚಿತ್ರ ನಟನಟಿಯರು ವ್ಯಾಪಕ ಜನಪ್ರಿಯತೆ/ಪರಿಚಯವನ್ನು ಹೊಂದಿದ್ದಾರೆ. USನ ಹೊರಗೆ, ಅಮೇರಿಕನ್‌ ಚಲನಚಿತ್ರಗಳನ್ನು ಸಾರ್ವತ್ರಿಕವಾಗಿ ಹಾಲಿವುಡ್‌ ಎಂದು ಕರೆಯಲಾಗುತ್ತದೆ.
ನೃತ್ಯ
ಯುನೈಟೆಡ್‌ ಸ್ಟೇಟ್ಸ್‌ನ ನೃತ್ಯಗಳಲ್ಲಿ ಬಹು ಪ್ರಕಾರಗಳಿವೆಯಾಗಿ ಲಿಂಡಿ ಹಾಪ್‌ ಹಾಗೂ ಅದರಿಂದ ಒಡಮೂಡಿದ ರಾಕ್‌ ಅಂಡ್ ರಾಲ್‌ ಹಾಗೂ ಆಧುನಿಕ ಸ್ಕ್ವೇರ್‌ ನೃತ್ಯ ಪದ್ಧತಿಗಳ ನೆಲೆಯಾಗಿದ್ದು (ರಾಷ್ಟ್ರದಲ್ಲಿನ ಐತಿಹಾಸಿಕ ಬೆಳವಣಿಗೆಯಿಂದಾಗಿ ಯುನೈಟೆಡ್‌ ಸ್ಟೇಟ್ಸ್‌ ಆಫ್‌ ಅಮೇರಿಕಾನೊಂದಿಗೆ ತಳಕು ಹಾಕಲಾಗುತ್ತದೆ—ಹತ್ತೊಂಬತ್ತು  U.S. ರಾಜ್ಯಗಳು ಇದನ್ನು ತಮ್ಮ ಅಧಿಕೃತ ನೃತ್ಯಪ್ರಕಾರವಾಗಿ ಘೋಷಿಸಿವೆ) ಆಧುನಿಕ ನೃತ್ಯಪ್ರಕಾರದ ಪ್ರಮುಖ ಕೇಂದ್ರಗಳಲ್ಲಿ ಒಂದಾಗಿದೆ. ಸಾಮಾಜಿಕ ನೃತ್ಯ ಹಾಗೂ ಗಾನಗೋಷ್ಠಿಗಳು ಅಥವಾ ನೃತ್ಯ ಪ್ರದರ್ಶನ ಸ್ವರೂಪಗಳಿದ್ದವಲ್ಲದೇ ಸ್ಥಳೀಯ ಅಮೇರಿಕನ್‌ ನೃತ್ಯ ಪ್ರಕಾರಗಳ ಸಂಪ್ರದಾಯಗಳಿವೆ.
ಮದ್ದುಗುಂಡು ಶಸ್ತ್ರಾಸ್ತ್ರಗಳು
ಬಹುತೇಕ ಇತರೆ ಅಭಿವೃದ್ಧಿ ಹೊಂದಿದ ರಾಷ್ಟ್ರಗಳಿಗೆ ಹೋಲಿಸಿದರೆ, ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿನ ಮದ್ದುಗುಂಡು ಶಸ್ತ್ರಾಸ್ತ್ರಗಳಿಗೆ ಸಂಬಂಧಿಸಿದ ಕಾನೂನುಗಳು ಅನುಜ್ಞೇಯವಾಗಿದ್ದು, ಖಾಸಗಿ ಬಂದೂಕು ಮಾಲಿಕತ್ವವು ಸರ್ವೇಸಾಮಾನ್ಯವಾಗಿದ್ದು, ಸುಮಾರು 40%ರಷ್ಟು ಮನೆಗಳು ಕನಿಷ್ಟ ಒಂದು ಬಂದೂಕನ್ನಾದರೂ ಹೊಂದಿರುತ್ತವೆ. ವಸ್ತುತಃ, ತಲಾವಾರು ಪ್ರಮಾಣ ಹಾಗೂ ಒಟ್ಟಾರೆಯಾಗಿ ಎರಡೂ ರೀತಿಗಳಲ್ಲಿ ಕೂಡಾ ವಿಶ್ವದ ಯಾವುದೇ ರಾಷ್ಟ್ರಗಳಿಗಿಂತ ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿ ಹೆಚ್ಚು ಖಾಸಗಿ ಮಾಲೀಕತ್ವ ಹೊಂದಿದ ಬಂದೂಕುಗಳಿವೆ. ಬಂದೂಕು ಮಾಲಿಕತ್ವದ ದರಗಳು ಪ್ರದೇಶಾವಾರು ಹಾಗೂ ರಾಜ್ಯಗಳ ಪ್ರಕಾರ ವ್ಯತ್ಯಾಸಗೊಳ್ಳುತ್ತವಾಗಿ, ಅಲಾಸ್ಕಾ, ಪರ್ವತ ರಾಜ್ಯಗಳು, ಹಾಗೂ ದಕ್ಷಿಣದಲ್ಲಿ ಬಂದೂಕು ಮಾಲಿಕತ್ವವು ಸರ್ವೇಸಾಮಾನ್ಯವಾಗಿದ್ದು ಹವಾಯ್‌ನ ದ್ವೀಪಸ್ತೋಮಗಳಲ್ಲಿ ಹಾಗೂ ಈಶಾನ್ಯ ಮಹಾನಗರಗಳಲ್ಲಿ  ಅಪರೂಪವಾಗಿರುತ್ತವೆ. ಬೇಟೆಯಾಡುವಿಕೆ, ಪ್ಲಿಂಕಿಂಗ್‌ ಹಾಗೂ ಟಾರ್ಗೆಟ್‌ ಷೂಟಿಂಗ್‌/ಲಕ್ಷ್ಯವಿಟ್ಟು ಹೊಡೆಯುವಿಕೆಗಳು ಜನಪ್ರಿಯ ಕಾಲಕ್ಷೇಪಗಳಾಗಿದ್ದು, ಸ್ವರಕ್ಷಣೆಯಂತಹಾ ಪ್ರಯೋಜಕ ಉದ್ದೇಶಗಳಿಗಾಗಿ ಬಂದೂಕುಗಳ ಮಾಲೀಕತ್ವವನ್ನು ಹೊಂದಿರುವುದು ಸರ್ವೇಸಾಮಾನ್ಯವಾಗಿದೆ. ಕೈಬಂದೂಕುಗಳ ಮಾಲೀಕತ್ವವು ಅಪರೂಪವಲ್ಲವಾದರೂ, ಬಂದೂಕುಗಳ ಮಾಲೀಕತ್ವಕ್ಕಿಂತ ಕಡಿಮೆ ಪ್ರಮಾಣದಲ್ಲಿರುತ್ತದೆ. ಬಂದೂಕು ಮಾಲಿಕತ್ವವು ಮಹಿಳೆಯರಿಗಿಂತ ಪುರುಷರಲ್ಲಿ ಪ್ರಚಲಿತವಾಗಿದ್ದು, ಮಹಿಳೆಯರಿಗಿಂತ ನಾಲ್ಕು ಪಟ್ಟು ಹೆಚ್ಚಿನ ಪ್ರಮಾಣದಲ್ಲಿ ಹೊಂದಿರುತ್ತಾರೆ.
ಎಲಿಜ಼ಬೆತ್ ಟೇಲರ್
ಡೇಮ್‌‌ ಎಲಿಜಬೆತ್‌ ರೋಸ್‌ಮಂಡ್‌ ಟೇಲರ್, DBE (೨೭ ಫೆಬ್ರವರಿ ೧೯೩೨ - ೨೩ ಮಾರ್ಚ್ ೨೦೧೧), ಲಿಜ್‌  ಟೇಲರ್  ಎಂಬ ಹೆಸರನ್ನೂ ಹೊಂದಿದ್ದು, ಓರ್ವ ಆಂಗ್ಲೋ-ಅಮೇರಿಕನ್‌ ನಟಿಯಾಗಿದ್ದಾರೆ. ಅವರು ತಮ್ಮ ನಟನಾ ಚಾತುರ್ಯ ಹಾಗೂ ಸೌಂದರ್ಯ ಮಾತ್ರವಲ್ಲ, ತಮ್ಮ ಅನೇಕ ಮದುವೆಗಳೂ ಸೇರಿದಂತೆ ಅವರ ಹಾಲಿವುಡ್‌‌ ಜೀವನಶೈಲಿಗಳಿಗಾಗಿ ಅವರು ಹೆಸರುವಾಸಿಯಾಗಿದ್ದಾರೆ. ಟೇಲರ್ ಅವರು ಹಾಲಿವುಡ್‌'ನ ಸುವರ್ಣ ವರ್ಷಗಳ ಶ್ರೇಷ್ಠ ನಟಿಯರಲ್ಲಿ ಒಬ್ಬರಾಗಿ ಹಾಗೂ, ಅತ್ಯಂತ ಉತ್ಪ್ರೇಕ್ಷಿತ ಪ್ರಸಿದ್ಧ ವ್ಯಕ್ತಿಗಳಲ್ಲಿ ಒಬ್ಬರೆಂದು ಪರಿಗಣಿತರಾಗಿದ್ದಾರೆ. ಅಮೇರಿಕನ್‌ ಫಿಲ್ಮ್‌‌ ಇನ್‌ಸ್ಟಿಟ್ಯೂಟ್‌‌ ಟೇಲರ್‌ರನ್ನು ತಮ್ಮ ಮಹಿಳಾ ದಂತಕಥೆಗಳ ಪಟ್ಟಿಯಲ್ಲಿ ಏಳನೆಯವರಾಗಿ ಹೆಸರಿಸಿದೆ.
೧೯೫೫-೧೯೭೦
left|150px|thumb|ಕ್ಲಿಯೋಪಾತ್ರ (1963)ದಲ್ಲಿ ರಾಕ್‌ ಹಡ್ಸನ್‌‌ ಹಾಗೂ ಜೇಮ್ಸ್‌ ಡೀನ್‌ರವರುಗಳೆದುರು ಜಾರ್ಜ್‌ ಸ್ಟೀವನ್ಸ್‌'ರ ಮಹತ್ವದ ಕೃತಿ ಜಯಂಟ್‌/ಜೈಂಟ್‌   (೧೯೫೬)ನಲ್ಲಿ ಮತ್ತಷ್ಟು ಸತ್ವಪೂರ್ಣ ಪಾತ್ರದಲ್ಲಿ ನಟಿಸಿದ ನಂತರ, ಟೇಲರ್‌ರನ್ನು ಕೆಳಕಂಡ ಚಿತ್ರಗಳಲ್ಲಿನ ನಟನೆಗಾಗಿ ಅತ್ಯುತ್ತಮ ನಟಿ/ನಾಯಕಿಯಾಗಿ  ಅಕಾಡೆಮಿ ಪ್ರಶಸ್ತಿಗೆ ನಾಮಾಂಕಿತಗೊಳಿಸಲಾಯಿತು  : ಮೌಂಟ್‌ಗೊಮೆರಿ ಕ್ಲಿಫ್ಟ್‌‌ರ ಅಭಿಮುಖ ಪಾತ್ರದ ರೈನ್‌ಟ್ರೀ ಕೌಂಟಿ   (೧೯೫೭) ; ಪೌಲ್‌ ನ್ಯೂಮನ್‌ರ ಅಭಿಮುಖ ಪಾತ್ರದ ಕ್ಯಾಟ್‌ ಆನ್‌ ಎ ಹಾಟ್‌ ಟಿನ್‌ ರೂಫ್‌   (೧೯೫೮) ; ಹಾಗೂ  ಮಾಂಟ್‌ಗೊಮೆರಿ ಕ್ಲಿಫ್ಟ್‌, ಕಾಥರೀನ್‌ ಹೆಪ್‌ಬರ್ನ್‌ ಹಾಗೂ ಮರ್ಸಿಡಿಸ್‌ ಮೆಕ್‌ಕೇಂಬ್ರಿಡ್ಜ್‌ರವರುಗಳೊಂದಿಗಿನ  ಸಡೆನ್ಲೀ, ಲಾಸ್ಟ್‌ ಸಮ್ಮರ್‌ ‌ (೧೯೫೯). ೧೯೬೦ರಲ್ಲಿ, ಅಂತಿಮವಾಗಿ ೧೯೬೩ರಲ್ಲಿ ಬಿಡುಗಡೆಯಾಗಲಿದ್ದ 20ತ್‌ ಸೆಂಚುರಿ ಫಾಕ್ಸ್‌ ಸಂಸ್ಥೆ'ಯ ಅದ್ಧೂರಿ ನಿರ್ಮಾಣದ ಚಿತ್ರ ಕ್ಲಿಯೋಪಾತ್ರ ದ, ಶೀರ್ಷಿಕೆ ಪಾತ್ರದಲ್ಲಿ ನಟಿಸಲು ಒಂದು  ದಶಲಕ್ಷ  ಡಾಲರ್‌ಗಳ ಒಪ್ಪಂದಕ್ಕೆ ಸಹಿ ಹಾಕಿದಾಗ  ಟೇಲರ್‌ ಅದುವರೆಗಿನ ಅತ್ಯಂತ ಹೆಚ್ಚಿನ ಸಂಭಾವನೆ ಪಡೆದ ನಟಿ ಎನಿಸಿಕೊಂಡರು. ಅದರ ಚಿತ್ರೀಕರಣದ ಸಮಯದಲ್ಲಿ, ಆಕೆ ಚಿತ್ರದಲ್ಲಿ ಮಾರ್ಕ್‌ ಆಂಟನಿಯ ಪಾತ್ರ ವಹಿಸಿದ್ದ ತಮ್ಮ ಭಾವೀ ಪತಿ ರಿಚರ್ಡ್‌‌ ಬರ್ಟನ್‌ರೊಂದಿಗೆ ಪ್ರಣಯ ಬಾಂಧವ್ಯವನ್ನು ಆರಂಭಿಸಿದರು. ಆ ಸಮಯದಲ್ಲಿ ಈರ್ವರೂ ಇತರೆ ಸಂಗಾತಿಯೊಂದಿಗೆ ವಿವಾಹಿತರಾದದ್ದರಿಂದ ಈ ಪ್ರಣಯಗಾಥೆಯು ಪೀತ ಪತ್ರಿಕೆ/ಟ್ಯಾಬ್ಲಾಯ್ಡ್‌ಗಳ ವಿಪರೀತ ಗಮನವನ್ನು ತನ್ನೆಡೆ ಸೆಳೆಯಿತು. ಆಗಿನ ಪತಿ ಎಡ್ಡೀ ಫಿಷರ್‌ರನ್ನು ಸಹ-ತಾರೆಯಾಗಿ ಹೊಂದಿದ್ದ ಬಟರ್‌ಫೀಲ್ಡ್‌ 8  (೧೯೬೦), ಚಿತ್ರದಲ್ಲಿನ  ಗ್ಲೋರಿಯಾ ವಾಂಡ್ರಸ್‌ಳ ಪಾತ್ರದ ಅಭಿನಯಕ್ಕಾಗಿ ಅತ್ಯುತ್ತಮ ನಟಿ/ನಾಯಕಿಯರಿಗೆ ನೀಡುವ ಅಕಾಡೆಮಿ ಪ್ರಶಸ್ತಿಯನ್ನು ಟೇಲರ್‌ ಪ್ರಪ್ರಥಮವಾಗಿ ಪಡೆದರು. ಆಕೆಯ ಎರಡನೇ ಹಾಗೂ ಅಂತಿಮ ಅಕಾಡೆಮಿ ಪ್ರಶಸ್ತಿಯೂ, ಕೂಡಾ ಅತ್ಯುತ್ತಮ ನಟಿ/ನಾಯಕಿಯ ಪಾತ್ರಕ್ಕಾಗಿಯೇ ಆಗಿದ್ದು, ಮಾರ್ಥಾಳಾಗಿ ಅಭಿನಯ ನೀಡಿದ ಹೂ ಈಸ್‌ ಅಫ್ರೇಡ್‌ ಆಫ್‌ ವಿರ್ಜಿನಿಯಾ ವೂಲ್ಫ್‌‌ ?  ಚಿತ್ರಕ್ಕೆ ನೀಡಲಾಗಿತ್ತು (೧೯೬೬),, ಅದರಲ್ಲಿ ಆಗಿನ ಪತಿ ರಿಚರ್ಡ್‌‌ ಬರ್ಟನ್‌ರ ಅಭಿಮುಖವಾಗಿ ನಟಿಸಿದ್ದರು. ಟೇಲರ್‌ ಹಾಗೂ ಬರ್ಟನ್‌ ಈರ್ವರೂ ಆ ದಶಕದ ಅವಧಿಯಲ್ಲಿ ಆರು ಇತರೆ ಚಿತ್ರಗಳಲ್ಲಿ ಒಟ್ಟಿಗೆ ಕಾಣಿಸಿಕೊಂಡಿದ್ದರು - ದ V.I.P.ಸ್‌ (೧೯೬೩), ದ ಸ್ಯಾಂಡ್‌ಪೈಪರ್‌   (೧೯೬೫), ದ ಟೇಮಿಂಗ್‌ ಆಫ್‌ ದ ಶ್ರ್ಯೂ  (೧೯೬೭), ಡಾಕ್ಟರ್‌ ಫಾಸ್ಟಸ್‌  (೧೯೬೭), ದ ಕಾಮೆಡಿಯನ್ಸ್‌ ‌ {1967} ಹಾಗೂ ಭೂಮ್‌!  (೧೯೬೮). ಟೇಲರ್‌ರು ಜಾನ್‌ ಹಸ್ಟನ್‌'ರ ರಿಫ್ಲೆಕ್ಷನ್ಸ್‌‌ ಇನ್‌ ಎ ಗೋಲ್ಡನ್‌ ಐ  (೧೯೬೭) ಚಿತ್ರದಲ್ಲಿ  ಮಾರ್ಲನ್‌ ಬ್ರಾಂಡೋರ ಅಭಿಮುಖವಾಗಿ (ನಿರ್ಮಾಣದ ಆರಂಭಕ್ಕೆ ಮುನ್ನವೇ ಮರಣಿಸಿದ ಮಾಂಟ್‌ಗೊಮೆರಿ ಕ್ಲಿಫ್ಟ್‌ ರ ಬದಲಿಗೆ) ಹಾಗೂ ಮಿಯಾ ಫಾರೋರ ಅಭಿಮುಖವಾಗಿ ಸೀಕ್ರೆಟ್‌ ಸೆರೆಮನಿ  (೧೯೬೮) ಚಿತ್ರದಲ್ಲಿ ಕಾಣಿಸಿಕೊಂಡಿದ್ದರು. ಆದಾಗ್ಯೂ, ಆ ದಶಕದ ಕೊನೆಯ ಹೊತ್ತಿಗೆ ವಾರ್ರೆನ್‌ ಬೀಟ್ಟಿರೊಂದಿಗಿನ ದ ಓನ್ಲೀ ಗೇಮ್‌ ಇನ್‌ ಟೌನ್‌ (೧೯೭೦) ಚಿತ್ರದ ವಿಫಲತೆಯು ರುಜುವಾತುಪಡಿಸಿದ ಹಾಗೆ ಆಕೆಯ ಗಲ್ಲಾ-ಪೆಟ್ಟಿಗೆ ಕೊಳ್ಳೆ ಹೊಡೆಯುವ ಸಾಮರ್ಥ್ಯವು ಗಮನಾರ್ಹವಾಗಿ ಕ್ಷೀಣಿಸಿತ್ತು.
ನಿಧನ
ದೀರ್ಘಕಾಲದಿಂದ ಹೃದಯಸಂಬಂಧಿ ತೊಂದರೆಗಳಿಂದ ಬಳಲುತ್ತಿದ್ದ ಟೇಲರ್ ೨೦೧೧ರ ಮಾರ್ಚ್ ೨೩ರಂದು ಲಾಸ್ ಏಂಜೆಲಿಸ್‌ನ ಸಿಡಾರ್ಸ್-ಸಿನೈ ಆರೋಗ್ಯ ಕೇಂದ್ರದಲ್ಲಿ ನಿಧನರಾದರು.
ಮದುವೆಗಳು
ಟೇಲರ್‌ರು ಇದುವರೆಗೆ ಎಂಟು ಬಾರಿ ಮದುವೆಯಾಗಿ ಏಳು ಪತಿಯರನ್ನು ಹೊಂದಿದ್ದಾರೆ :
ಮದ್ಯದ ಗೀಳಿಗೆ ಚಿಕಿತ್ಸೆ
೧೯೮೦ರ ದಶಕದಲ್ಲಿ, ಆಕೆ ಮದ್ಯದ ಗೀಳಿಗೆ ಚಿಕಿತ್ಸೆಯನ್ನು ಪಡೆದಿದ್ದರು.
ಪ್ರಶಸ್ತಿಗಳು ಹಾಗೂ ಗೌರವಗಳ ಪಟ್ಟಿ
೧೯೯೯ರಲ್ಲಿ, ಟೇಲರ್‌ರನ್ನು ಆರ್ಡರ್‌ ಆಫ್‌ ಬ್ರಿಟಿಷ್‌  ಎಂಪೈರ್‌ನ ಸಂಸ್ಥೆಯ ಮಹಿಳಾ ದಳಪತಿಯಾಗಿ ನೇಮಿಸಲಾಯಿತು.
ದಿ ಹಾರ್ಡಿ ಬಾಯ್ಸ್
thumb|ದಿ ಹಾರ್ಡಿ ಬಾಯ್ಸ್
ದಿ ಹಾರ್ಡಿ ಬಾಯ್ಸ್  ಎಂಬುದು ಫ್ರಾಂಕ್ ಮತ್ತು ಜೋ ಹಾರ್ಡಿ ಜೋಡಿಯು, ಮಕ್ಕಳು ಮತ್ತು ಹದಿಹರೆಯದವರಿಗಾಗಿ ಹಲವಾರು ರಹಸ್ಯ ಸರಣಿಗಳಲ್ಲಿ ಕಾಣಿಸಿಕೊಳ್ಳುವ ಕಾಲ್ಪನಿಕ ಪಾತ್ರಗಳು. ಈ ಪುಸ್ತಕಗಳನ್ನು ಅಮೆರಿಕಾದ ಬರಹಗಾರ ಎಡ್ವರ್ಡ್ ಸ್ಟ್ರಾಟೆಮಿಯರ್ ರಚಿಸಿದರು. ಸ್ಟ್ರಾಟೆಮಿಯರ್ ಬುಕ್-ಪ್ಯಾಕೇಜಿಂಗ್ ಸಂಸ್ಥೆಯ ಸ್ಥಾಪಕ; ತದ್ನಂತರ ಈ ಪುಸ್ತಕಗಳನ್ನು ಫ್ರಾಂಕ್ಲಿನ್ ಡಬ್ಲ್ಯೂ. ಡಿಕ್ಸನ್ ಎಂಬ ಸಾಮೂಹಿಕ ಸಂಕ್ಷಿಪ್ತ ಹೆಸರಿನ ಅಡಿಯಲ್ಲಿ ಭೂಗತ ಬರಹಗಾರರಿಂದ ಬರೆಸಲಾಗಿದೆ.
ಪ್ರಾರಂಭ
ಹಾರ್ಡಿ ಬಾಯ್ಸ್ ೧೯೨೭ ರಲ್ಲಿ ಮೊದಲ ಬಾರಿಗೆ ಪ್ರಕಾಶಿಸಲ್ಪಟ್ಟಿತು. ೧೯೫೯ ರಲ್ಲಿ ಆರಂಭಗೊಂಡ ಈ ಪುಸ್ತಕಗಳು ವ್ಯಾಪಕವಾಗಿ ಪರಿಷ್ಕರಿಸಲ್ಪಟ್ಟವು, ಜನಾಂಗೀಯ ನಿಂದನೆಯನ್ನು ನಿರ್ಮೂಲನೆ ಮಾಡಲು ಭಾಗಶಃವಾಗಿ ಪರಿಷ್ಕರಿಸಲ್ಪಟ್ಟವು. ಅಮೇರಿಕೆಯ ದೂರದರ್ಶನದಲ್ಲಿ ಧಾರಾವಾಹಿಯಾಗಿ ಮಾರ್ಪಡಿಸಲು, ಈ ಪುಸ್ತಕಗಳನ್ನು ಸರಳವಾದ ಶೈಲಿಯಲ್ಲಿ ಬರೆಯಲಾಗಿದೆ.
ಕಥಾಸಾರಾಂಶ
ಹಾರ್ಡಿ ಬಾಯ್ಸ್, ಫ್ರಾಂಕ್ ಮತ್ತು ಜೋ ಹಾರ್ಡಿ, ಕಾಲ್ಪನಿಕ ಕಥೆಯಲ್ಲಿನ ಹದಿಹರೆಯದ ಸಹೋದರರು ಮತ್ತು ಹವ್ಯಾಸಿ ಪತ್ತೆದಾರರು. ಫ್ರಾಂಕ್ ಹದಿನೆಂಟು (ಹಿಂದಿನ ಆವೃತ್ತಿಗಳಲ್ಲಿ ಹದಿನಾರು), ಮತ್ತು ಜೋ ಹದಿನೇಳು (ಹಿಂದಿನ ಆವೃತ್ತಿಗಳಲ್ಲಿ ಹದಿನೈದು) ವಯಸ್ಸಿನವರು. ಅವರಿಬ್ಬರೂ ತಮ್ಮ ತಂದೆ, ಪತ್ತೇದಾರ ಫೆನ್ಟನ್ ಹಾರ್ಡಿಯೊಂದಿಗೆ ಬಾರ್ಮೆಟ್ ಬೇ ನಲ್ಲಿನ ಬಯೋಪೋರ್ಟ್ ನಗರದಲ್ಲಿ ವಾಸಿಸುತ್ತಿದ್ದಾರೆ. ಅವರ ತಾಯಿ, ಲಾರಾ ಹಾರ್ಡಿ ಮತ್ತು ಅವರ ಚಿಕ್ಕಮ್ಮ ಗೆರ್ಟ್ರೂಡ್. ಸಹೋದರರು ಬೇಯರ್ಪೋರ್ಟ್‌ನಲ್ಲಿ ಪ್ರೌಢಶಾಲೆಗೆ ಹೋಗುತ್ತಾರೆ, ಅಲ್ಲಿ ಅವರು ಇಬ್ಬರೂ ಒಂದೇ ತರಗತಿಯಲ್ಲಿರುತ್ತಾರೆ.ಆದರೆ ಶಾಲೆಯಲ್ಲಿನ ಓದುವ ಸಮಯವನ್ನು ವಿರಳವಾಗಿ ಪುಸ್ತಕಗಳಲ್ಲಿ ಉಲ್ಲೇಖಿಸಲಾಗಿದೆ ಮತ್ತು ರಹಸ್ಯಗಳನ್ನು ಪರಿಹರಿಸುವುದನ್ನು ಎಂದಿಗೂ ಶಾಲಾ ವೇಳಾಪಟ್ಟಿ ತಡೆಯುವುದಿಲ್ಲ. ಹಳೆಯ ಕಥೆಗಳಲ್ಲಿ, ಹಾರ್ಡಿ ಬಾಯ್ಸ್ ರಹಸ್ಯಗಳು ತಮ್ಮ ತಂದೆಯ ಗೌಪ್ಯವಾದ ಪ್ರಕರಣಗಳೊಂದಿಗೆ ಹೆಚ್ಚಾಗಿ ಸಂಬಂಧ ಹೊಂದಿವೆ. ಫೆನ್ಟನ್ ಹಾರ್ಡಿ ಕೆಲವೊಮ್ಮೆ ಹಾರ್ಡಿ ಬಾಯ್ಸ್ ಸಹಾಯವನ್ನು ಕೋರುತ್ತಾರೆ. ಆದರೆ ಇತರ ಸಮಯದಲ್ಲಿ ಅವರು ಸಂಬಂಧಿತ ಖಳನಾಯಕರು ಮತ್ತು ಘಟನೆಗಳ ಮೇಲೆ ಮುಗಿಬೀಳುತ್ತಾರೆ. ಅಂಡರ್‍ ಕವರ್ ಬ್ರದರ್ಸ್ ಸರಣಿಯಲ್ಲಿ (೨೦೦೫-೨೦೧೨), ಹಾರ್ಡಿ ಬಾಯ್ಸ್ ಅಮೆರಿಕನ್ ಟೀನ್ಸ್ ಎಗೇನ್ಸ್ಟ್ ಕ್ರೈಮ್ ತಂಡದ ಸದಸ್ಯರಾಗಿದ್ದಾರೆ ಮತ್ತು ಕಳ್ಳರನ್ನು ಹಿಡಿದುದಕ್ಕೆ ಪ್ರಶಸ್ತಿ ಸ್ವೀಕರಿಸುತ್ತಾರೆ. ಹಾರ್ಡಿ ಬಾಯ್ಸ್ ಕೆಲವೊಮ್ಮೆ ತಮ್ಮ ಸ್ನೇಹಿತರಾದ ಚೆಟ್ ಮೊರ್ಟನ್, ಫಿಲ್ ಕೊಹೆನ್ , ಬಿಫ್ ಹೂಪರ್ , ಜೆರ್ರಿ ಗಿಲ್ರಾಯ್ ಮತ್ತು ಟೋನಿ ಪ್ರಿಟೊರಿಂದ ರಹಸ್ಯಗಳನ್ನು ಪರಿಹರಿಸುವಲ್ಲಿ ಸಹಾಯ ಪಡೆಯುತ್ತಾರೆ. ಅವರ ಗೆಳತಿಯರಾದ ಕ್ಯಾಲೀ ಷಾ ಮತ್ತು ಐಯೋಲಾ ಮಾರ್ಟನ್ (ಚೆಟ್ಳ ಸಹೋದರಿ) ಇವರಿಂದ ಕೂಡ ನೆರವು ಪಡೆಯುತ್ತಾರೆ.
ನಾವೀನ್ಯತೆ
ಪ್ರತಿ ಕಾದಂಬರಿಯಲ್ಲಿ, ಹಾರ್ಡಿ ಬಾಯ್ಸ್ ನಿರಂತರವಾಗಿ ಸಾಹಸ ಮತ್ತು ಕ್ರಿಯೆಯಲ್ಲಿ ತೊಡಗಿಕೊಂಡಿರುತ್ತಾರೆ. ಆಗಾಗ್ಗೆ ಅಪಾಯದ ಹೊರತಾಗಿಯೂ, ಹುಡುಗರು ತಮ್ಮ ಜಾಣತನ ಮತ್ತು ದಿಟ್ಟತನವನ್ನು ಎಂದಿಗೂ ಕಳೆದುಕೊಳ್ಳುವುದಿಲ್ಲ. ಅವರು ಬಲು ಚುರುಕಾದ ಹುಡುಗರಾಗಿ ಧೈರ್ಯದಿಂದ ವರ್ತಿಸುತ್ತಾರೆ. ಹಾರ್ಡಿ ಸೋದರರು ಅದೃಷ್ಟವಂತರು ಮತ್ತು ಅವರ ಸುತ್ತಲಿನ ಮಂದಿಗಿಂತಲೂ ಹೆಚ್ಚು ಬುದ್ಧಿವಂತರಾಗಿರುತ್ತಾರೆ.ಫ್ರಾಂಕ್ ಮತ್ತು ಜೋ ಸ್ವಲ್ಪ ಶ್ರೀಮಂತರಾಗಿರುತ್ತಾರೆ. ಅವರು ರಹಸ್ಯ ಮತ್ತು ಒಳಸಂಚಿನ ವಾತಾವರಣದಲ್ಲಿ ವಾಸಿಸುವರು. ಸರಳ ಜೀವನದ ಅಮೇರಿಕನ್ ಸಣ್ಣ ಪಟ್ಟಣದಲ್ಲಿ ಕೊಲೆ, ಮಾದಕದ್ರವ್ಯದ ಚಟವುಳ್ಳವರು, ಹತ್ಯೆ, ಕುದುರೆ ಜೂಜು, ಅಪಹರಣ, ವಜ್ರ ಕಳ್ಳಸಾಗಣೆ, ವೈದ್ಯಕೀಯ ದುರಾಚಾರ, ೧೯೪೦ ರ ದಶಕದಲ್ಲಿ ವ್ಯಾಪಕವಾಗಿದ್ದ ದೊಡ್ಡ-ಮಟ್ಟದ ಕಳ್ಳತನ, ಹೀಗೆ ಹಲವು ಬಗೆಯ ಅಪರಾಧಗಳನ್ನು ತಮ್ಮ ವಿಭಿನ್ನ ಕಾರ್ಯತಂತ್ರದ ಮೂಲಕ ಮತ್ತು ಬೇಹುಗಾರಿಕೆ ಮೂಲಕ ಕಂಡುಹಿಡಿದು ಕಾನೂನಿನ ಪರಿಧಿಗೆ ತರುವ ಸೋದರರ ಕಥೆಗಳು ಬಲು ಜನಮನ್ನಣೆ ಗಳಿಸಿದವು. ಪ್ರತಿ ಕಥೆಯಲ್ಲಿಯೂ, ಹೊಸ ಸಾಹಸಗಳು, ಆತಂಕಗಳು ಇವನ್ನು ಎದುರಿಸಿ, ಹಲವು ಬಾರಿ ತಮ್ಮ ತಂದೆಗೆ ಅಪರಾಧಿಗಳನ್ನು ಹಿಡಿಯಲು ಸಹಾಯ ಮಾಡುತ್ತಾರೆ. ೧೯೫೦ರ ನಂತರ ಕಾರ್ ಕಳ್ಳರು, ಕಳ್ಳಸಾಗಾಣಿಕೆಗಾರರು, ವಜ್ರಗಳ ಕಳ್ಳರು, ಕೊಲೆಗಾರರು, ಹೀಗೆ ಹಲವು ಬಗೆಯ ಅಪರಾಧಿಗಳನ್ನು ಎದುರಿಸಿ, ಅವರನ್ನು ಕಾನೂನಿನ ವಶಕ್ಕೆ ಒಪ್ಪಿಸುವ ಕಥೆಗಳು ಓದುಗರ ಮತ್ತು ಹದಿಹರೆಯದವರ ಪ್ರೀತಿಗೆ ಪಾತ್ರವಾಗಿವೆ.
ಚಹರೆ
ತುಂಬಾ ಸಾಮಾನ್ಯವಾಗಿರುವಂತೆ, ಹುಡುಗರು ಈ ರೀತಿ ಕಾಣಬರುತ್ತಾರೆ. "ಫ್ರಾಂಕ್ ಕಪ್ಪು ಕೂದಲನ್ನು ಹೊಂದಿದ್ದರೆ, ಜೋ ಹೊಂಬಣ್ಣದವ". "ಫ್ರಾಂಕ್ ಚಿಂತಕನಾಗಿದ್ದಾಗ, ಜೋ ಹೆಚ್ಚು ಹಠಾತ್ ಪ್ರವೃತ್ತಿಯ ಮತ್ತು ಪ್ರಾಯಶಃ ಸ್ವಲ್ಪ ಹೆಚ್ಚು ಅಥ್ಲೆಟಿಕ್ ಆಗಿರುತ್ತಾನೆ". ಇಬ್ಬರು ಗಂಡು ಮಕ್ಕಳು ಪರಸ್ಪರರ ಜೊತೆ ಒಳ್ಳೆಯ ಮಾತುಗಳನ್ನಾಡುತ್ತಾರೆ ಮತ್ತು ನ್ಯೂ ಹಾರ್ಡಿ ಬಾಯ್ಸ್ ಕೇಸ್ಫೈಲ್ಸ್ ಸರಣಿಯಲ್ಲಿ ಹೊರತುಪಡಿಸಿ ಸಹೋದರರ ವೈರತ್ವದಲ್ಲಿ ತೊಡಗಿಸಿಕೊಳ್ಳುವುದಿಲ್ಲ.
ಟೀಕೆ
ಕೆಲವು ಟೀಕಾಕಾರರು ಹಾರ್ಡಿ ಬಾಯ್ಸ್ ಪಾತ್ರಧಾರಿಗಳು, ಶ್ರೀಮಂತರು ಮತ್ತು ಕಾನೂನು-ಗೌರವಿಸುವ "ವಯಸ್ಕರ ಆಡಳಿತ ವರ್ಗದ ಏಜೆಂಟ್" ಆಗುತ್ತಾರೆ ಎಂದು ವಾದಿಸುತ್ತಾರೆ. ಹೆಚ್ಚಿನ ಪುಸ್ತಕಗಳು, ಧಾರಾವಾಹಿಗಾಗಿ ಮಾರ್ಪಾಡಾಗುವ ಭರದಲ್ಲಿ, ದ್ವಿತೀಯ ವಿಶ್ವಯುದ್ಧ-ಪೂರ್ವದ ವಿವರಣಾತ್ಮಕ ಶೈಲಿಯನ್ನು ಕಳೆದುಕೊಂಡಿರುವುದನ್ನು ಕಂಡು ಹಲವು ಮಂದಿ ವಿಮರ್ಶಕರು ಮತ್ತು ಅಭಿಮಾನಿಗಳು ವಿಷಾದಿಸಿದರು. ಆದರೆ ಜನಮಾನಸದಲ್ಲಿ,ಈ ನವೀಕರಣಗಳು ಕಥೆಗಳನ್ನು ಆಧುನೀಕರಿಸುವ ಪ್ರಯತ್ನವಾಗಿ ನೆಲೆ ನಿಂತಿದೆ. ಸರಣಿಯ ಮಹಿಳಾ ಪ್ರತಿರೂಪವಾದ ನ್ಯಾನ್ಸಿ ಡ್ರೂಗೆ ಕೂಡ ನವೀಕರಣಗಳ ಬಗ್ಗೆ ಇದೇ ದೂರುಗಳನ್ನು ಮಾಡಲಾಗಿತ್ತು.
ಬದಲಾವಣೆಗಳು
ಹಾರ್ಡಿ ಬಾಯ್ಸ್ ಸರಣಿ, ಹಾರ್ಡಿ ಬಾಯ್ಸ್ ಕೇಸ್ಫೈಲ್ಸ್ ಅನ್ನು ೧೯೮೭ ರಲ್ಲಿ ರಚಿಸಲಾಯಿತು ಮತ್ತು ಕೊಲೆಗಳು, ಹಿಂಸಾಚಾರ ಮತ್ತು ಅಂತಾರಾಷ್ಟ್ರೀಯ ಬೇಹುಗಾರಿಕೆ ಒಳಗೊಂಡಿತ್ತು. ಮೂಲ "ಹಾರ್ಡಿ ಬಾಯ್ಸ್ ಮಿಸ್ಟರಿ ಸ್ಟೋರೀಸ್" ಸರಣಿಯು ೨೦೦೫ ರಲ್ಲಿ ಅಂತ್ಯಗೊಂಡಿತು. ಅದೇ ವರ್ಷದಲ್ಲಿ ಅಂಡರ್ಕವರ್ ಬ್ರದರ್ಸ್ ಎಂಬ ಹೊಸ ಸರಣಿ ಬಿಡುಗಡೆಯಾಯಿತು. ಮೊದಲ ಬಾರಿಗೆ, ಪಾತ್ರಗಳು ತಮ್ಮ ಸಾಹಸಗಳನ್ನು ನಿರೂಪಿಸುವ ಪಾತ್ರಗಳ ನವೀಕರಿಸಿದ ಆವೃತ್ತಿಗಳನ್ನು ಇದು ಒಳಗೊಂಡಿತ್ತು. ಅಂಡರ್ಕವರ್ ಬ್ರದರ್ಸ್ ೨೦೧೨ ರಲ್ಲಿ ಕೊನೆಗೊಂಡಿತು ಮತ್ತು ೨೦೧೩ ರಲ್ಲಿ ಹಾರ್ಡಿ ಬಾಯ್ಸ್ ಅಡ್ವೆಂಚರ್ಸ್ ಅವರಿಂದ ಬದಲಿಸಲ್ಪಟ್ಟಿತು.
ಜನಮನ್ನಣೆ
ಈ ಎಲ್ಲ ಬದಲಾವಣೆಗಳ ಮೂಲಕ, ಪಾತ್ರಗಳು ಜನಪ್ರಿಯವಾಗಿವೆ; ಪುಸ್ತಕಗಳು ವಾರ್ಷಿಕವಾಗಿ ಒಂದು ದಶಲಕ್ಷಕ್ಕೂ ಹೆಚ್ಚಿನ ಪ್ರತಿಗಳನ್ನು ಕಂಡಿವೆ. ಪ್ರತಿ ವರ್ಷವೂ ಹಲವಾರು ಹೊಸ ಸಂಪುಟಗಳು ಪ್ರಕಟವಾಗುತ್ತವೆ ಮತ್ತು ಈ ಹಾರ್ಡಿ ಬಾಯ್ಸ್ ಸರಣಿ ಸಾಹಸಗಳನ್ನು ೨೫ ಕ್ಕೂ ಹೆಚ್ಚು ಭಾಷೆಗಳಿಗೆ ಅನುವಾದಿಸಲಾಗಿದೆ. ಹಾರ್ಡಿ ಬಾಯ್ಸ್ ಸರಣಿಯು, ಐದು ಟೆಲಿವಿಷನ್ ಕಾರ್ಯಕ್ರಮಗಳಲ್ಲಿ ಮತ್ತು ಹಲವಾರು ವೀಡಿಯೋ ಆಟಗಳಲ್ಲಿ ಕಾಣಿಸಿಕೊಂಡಿದೆ ಮತ್ತು ಊಟದ ಡಬ್ಬಿಗಳು ಮತ್ತು ಜೀನ್ಸ್ ಗಳಂತಹ ವಾಣಿಜ್ಯ ಉತ್ಪನ್ನಗಳನ್ನು ಪ್ರಚಾರ ಮಾಡಲು ಬಳಕೆಯಾಗಿದೆ.
ಸ್ಪೂರ್ತಿಯ ಚಿಲುಮೆ
ಹಾರ್ಡಿ ಬಾಯ್ಸ್ ಸರಳ ಬದುಕು, ಬಾಲ್ಯದ ಕನಸು, ಅಮೆರಿಕನ್ ಆದರ್ಶಗಳು ಮತ್ತು ಪುರುಷತ್ವಶೀಲತೆ ಹೀಗೆ ಹಲವು ಬಗೆಯ ಆದರ್ಶಗಳನ್ನು ಪ್ರತಿಪಾದಿಸುತ್ತದೆ. ಕೆಟ್ಟದ್ದಕ್ಕಿಂತ ಒಳ್ಳೆತನಕ್ಕೆ ಉತ್ತಮವಾದ ಗೆಲುವಿನ ಸಾಧ್ಯತೆ ಇದೆ ಎಂಬುದನ್ನು ಮಕ್ಕಳಲ್ಲಿ ತುಂಬಲು ಸಹಕಾರಿಯಾಗಿದೆ.
ಶಕುನ
ಶಕುನ ಎಂದರೆ ಹಲವುವೇಳೆ ಬದಲಾವಣೆಯ ಆಗಮನವನ್ನು ಸೂಚಿಸುವ, ಭವಿಷ್ಯವನ್ನು ನುಡಿಯುತ್ತದೆಂದು ನಂಬಲಾದ ಒಂದು ವಿದ್ಯಮಾನ. ಶಕುನಗಳು ತಮ್ಮ ದೇವತೆಗಳಿಂದ ದೈವಿಕ ಸಂದೇಶವನ್ನು ತರುತ್ತವೆ ಎಂದು ಪ್ರಾಚೀನ ಕಾಲದಲ್ಲಿ ಜನರು ನಂಬಿದ್ದರು.
ಪ್ರಾಚೀನ ಗ್ರೀಸ್‍ನಲ್ಲಿ, ಶಕುನವನ್ನು ಮಾಂಸಾಹಾರಿ ರಣಹದ್ದಾಗಿ ವ್ಯಾಖ್ಯಾನಿಸಲಾಗಿತ್ತು, ವಿಶೇಷವಾಗಿ ಭವಿಷ್ಯ ಸೂಚಕ ಪಕ್ಷಿಯಾಗಿ. ಪಕ್ಷಿಯ ಕೂಗುಗಳ ಎಚ್ಚರಿಕೆಯ ವೀಕ್ಷಣೆಯಿಂದ ಮತ್ತು ಅದು ಹಾರುವ ರೀತಿ ಅಥವಾ ದಿಕ್ಕಿನಿಂದ, ಶಕುನಿಗರು ಭವಿಷ್ಯವನ್ನು ಮುನ್ನುಡಿಯಲು ಪ್ರಯತ್ನಿಸುತ್ತಿದ್ದರು. ಇವರು ಮಿಂಚು ಅಥವಾ ಗುಡುಗನ್ನು ಕೂಡ ಜ಼್ಯೂಸ್ ಕಳುಹಿಸಿದ ಶಕುನಗಳೆಂದು ನೋಡುತ್ತಿದ್ದರು, ಮತ್ತು ಅವನ್ನು ನೋಡಿದ ಅಥವಾ ಕೇಳಿದ ದಿಕ್ಕನ್ನು ಗಮನಿಸುತ್ತಿದ್ದರು. ಶಕುನಗಳು ದೇವತೆಗಳ ದೈವಿಕ ಇಚ್ಛೆ ಮತ್ತು ತೀರ್ಮಾನಗಳನ್ನು ಪ್ರತಿನಿಧಿಸುತ್ತಿದ್ದವು. ಅವುಗಳ ಸ್ಥಾನವು ಮಾನವ ಪ್ರಯತ್ನಗಳಿಗೆ ವಿರುದ್ಧವಾಗಿತ್ತು. ಆ ಕಾಲದ ಸೂಕ್ಷ್ಮ ಗ್ರಾಹಕರಿಂದ ತಿಳಿಯಲ್ಪಡುವುದು ಅವುಗಳ ಗುರಿಯಾಗಿತ್ತು. ಈ ಗ್ರಾಹಕರು ಮಧ್ಯವರ್ತಿಗಳಾಗಲು, ಅಂದರೆ ದೇವೆತೆಗಳು ಮತ್ತು ಮನುಷ್ಯರ ಪ್ರಪಂಚದ ನಡುವೆ ಮಾಧ್ಯಮಗಳಾಗಲು, ದೈವಿಕ ವರ್ಚಸ್ಸನ್ನು ತರುತ್ತಿದ್ದರು. ಹೋಮರ್‌ನ ಕಾಲದಿಂದಲೂ, ಗ್ರೀಕರು ಈ ಚಿಹ್ನೆಗಳಿಗೆ ವಿಶೇಷ ಗಮನ ಕೊಟ್ಟರು: ಅವರು ಎಡಗಡೆಯಿಂದ ಹದ್ದುಗಳನ್ನು (ಜ಼್ಯೂಸ್‍ನ ಮತ್ತೊಂದು ಸಂಕೇತ) ನೋಡಿದಾಗ ಅದನ್ನು ಅಪಶಕುನವೆಂದು ಪರಿಗಣಿಸಿದರು. ಬಲಗಡೆಗೆ ಕ್ರೌಂಚಪಕ್ಷಿಯ ಕೂಗು ಅಥವಾ ಮಿಂಚು ಸಕಾರಾತ್ಮಕ ಮತ್ತು ಆಶಾದಾಯಕ/ಭರವಸೆಯ ಶಕುನವನ್ನು ಸೂಚಿಸುತ್ತಿತ್ತು. ಗ್ರೀಕ್ ಪ್ರಾಂತ್ಯದಲ್ಲಿ, ಋಷಿಗಳು ಶುಭ ಅಥವಾ ಅಶುಭ ಶಕುನಗಳನ್ನು ಬಲಿಪೀಠವನ್ನು ಸಮೀಪಿಸಲು ಬಲಿಪಶುವಿನ ಇಚ್ಛೆ ಅಥವಾ ಅನಿಚ್ಛೆಯಿಂದ ಮತ್ತು ಹತ್ಯೆಯಾದ ನಂತರ ಅದರ ಕಸರೂಪಿ ಮಾಂಸದ ಸ್ಥಿತಿಯಿಂದ ಕೂಡ ತೀರ್ಮಾನಿಸುತ್ತಿದ್ದರು.
ಉಲ್ಲೇಖಗಳು
ವರ್ಗ:ಕಾಲಜ್ಞಾನ
ಅಚ್ಚನ್ಕಲ್ಲು
ಅಚ್ಚನ್ಕಲ್ಲು
ಆಡಲು ಬೇಕಾದ ವಸ್ತುಗಳು- 5 ಸಣ್ಣ ಕಲ್ಲುಗಳು
ಆಟದ ವಿವರಣೆ-
ಎರಡು ಹಾಗೂ ಅದಕ್ಕಿಂತ ಹೆಚ್ಚಿನ ಆಟಗಾರರು ಈ ಆಟವಾಡಲು ಬೇಕು.ಎಲ್ಲೆಂದರಲ್ಲಿ ಸಿಗುವ ಕಲ್ಲುಗಳನ್ನುಪಯೋಗಿಸಿ ಆಡುವ ಈ ಆಟ ಮಕ್ಕಳ ಕಣ್ಣು ಹಾಗು ಕೈಯ ಹೊಂದಾಣಿಕೆಯ ಸಾಮರ್ಥ್ಯವನ್ನು ಹೆಚ್ಚಿಸುತ್ತದೆ.ಯಾವಾಗಲೂ, ಎಲ್ಲಿ ಬೇಕಾದರೂ, ಎಲ್ಲರೂ ಆಡಬಹುದಾದ ಆಟವಾಗಿದೆ ಅಚ್ಚನ್ಕಲ್ಲು.
ಆಡುವ ವಿಧಾನ-
·        ಆಟಗಾರನು ಮೊದಲು ಐದೂ ಕಲ್ಲುಗಳನ್ನು ನೆಲದಲ್ಲಿ ಉರುಳಿಸಬೇಕು.
·        ನಂತರ ಒಂದು ಕಲ್ಲನ್ನೆಸೆದು ಎರಡು,ನಂತರ ಮೂರು,ಹಾಗು 4 ಕಲ್ಲುಗಳನ್ನು ತೆಗೆದು ಮಏಲಕ್ಕೆಸೆದ ಕಲ್ಲನ್ನು ಹಿಡಿಯಬೇಕು.
·        ಹೀಗೆ ಒಬ್ಬರ ನಂತರ ಒಬ್ಬರು ಆಟವನ್ನು ಮುಂದುವರಿಸುತ್ತಾರೆ.
·        ಆಟದ ಮಧ್ಯದಲ್ಲಿ ಮೇಲಕ್ಕೆಸೆದ ಕಲ್ಲು ಕೆಳಗಡೆ ಬಿದ್ದಲ್ಲಿ,ನೆಲದಲ್ಲಿನ ಕಲ್ಲುಗಳನ್ನು ಸರಿಯಾಗಿ ಹೆಕ್ಕದಿದ್ದರೆ ಆಟ ಮುಂದಿನ ಆಟಗಾರನಿಗೆ, ಹಾಗೂ ಮುಂದಿನ ಸುತ್ತಿನಲ್ಲಿ ಆಟಗಾರ ಶುರುವಿನಿಂದ ಆಡಬೇಕಾಗುತ್ತದೆ.
ಮಾಹಿತಿ ಸಂಗ್ರಹಣೆ – ಕುಮಾರ್ ಎಮ್
ಆಲಂಬ ಮಾಲೂರು
ಅಚ್ಚನ್ಕಲ್ಲು ಆಟದ ವಿಡಿಯೊ ಯೂ ಟ್ಯೂಬ್ ಕೊಂಡಿ ಈ ಕೆಳಗಿನಂತಿದೆ
ಬಾಬ್‌ ಡೈಲನ್‌
ಬಾಬ್‌ ಡೈಲನ್‌/ಬಾಬ್‌ ಡಿಲಾನ್
(ಈ ಪುಟ ಮುಂದುವರಿಸಲು, ಇದರಲ್ಲಿ ಇರುವ ವಿಷಯ ಹೆಚ್ಚಾಗಿದೆ,ಅನಗತ್ಯ ಲಿಂಕ್ ಮತ್ತು ತೆರೆಯದ ಉಲ್ಲೇಖಗಲನ್ನು ಹೊಂದಿದೆ. ಪುಟ ಸ್ಟಕ್ ಆಗುವುದು.)
ಬಾಬ್‌ ಡೈಲನ್‌ ರವರು (ಜನನ ರಾಬರ್ಟ್‌ ಅಲ್ಲೆನ್‌ ಝಿಮ್ಮರ್‌ಮ್ಯಾನ್‌  ಎಂಬ ಹೆಸರಿನೊಂದಿಗೆ ಮೇ 24, 1941) ಓರ್ವ ಅಮೇರಿಕನ್‌ ಹಾಡುಗಾರ-ಗೀತರಚನಕಾರ, ಸಂಗೀತಜ್ಞ, ಚಿತ್ರಕಾರ ಹಾಗೂ ಕವಿ. ಅವರು ಐದು ದಶಕಗಳಿಂದ ಜನಪ್ರಿಯ ಸಂಗೀತ ಕ್ಷೇತ್ರದಲ್ಲಿ ಖ್ಯಾತನಾಮರು. ಅವರ ಬಹಳಷ್ಟು ಜನಪ್ರಿಯ ಸಾಧನೆಗಳು ಅವರು ಮೊದಲಿಗೆ ಅನೌಪಚಾರಿಕ ಇತಿಹಾಸಕಾರರಾಗಿ ನಂತರ ಅಶಾಂತ ಸಮಾಜದ ಅಸಂತುಷ್ಟ ನಾಮಕಾವಸ್ತೆ ನಾಯಕರಾಗಿದ್ದ 1960ರ ದಶಕದ ಅವಧಿಯಲ್ಲಿ ಆದಂತವು. "ಬ್ಲೋಯಿಂಗ್‌ ಇನ್‌ ದ ವಿಂಡ್‌‌" ಮತ್ತು "ದ ಟೈಮ್ಸ್‌‌ ದೇ ಆರ್‌ ಎ-ಚೇಂಜಿಂಗ್‌"ನಂತಹಾ ಅವರ ಅನೇಕ ಹಾಡುಗಳು ನಾಗರಿಕ ಹಕ್ಕುಗಳು ಮತ್ತು ಯುದ್ಧ-ವಿರೋಧಿ ಚಳುವಳಿಗಳ ಸ್ತುತಿಗೀತೆಗಳೆನಿಸುವ ಮಟ್ಟಿಗೆ ಜನಪ್ರಿಯಗೊಂಡವು. ಅವರ ಮುಂಚಿನ ಭಾವಗೀತೆಗಳು ಅನೇಕ ರೀತಿಯ ರಾಜಕೀಯ, ಸಾಮಾಜಿಕ, ಸೈದ್ಧಾಂತಿಕ ಹಾಗೂ ಸಾಹಿತ್ಯದ ಪ್ರಭಾವಗಳನ್ನು ಹೊಂದಿದ್ದವು. ಅವು ಚಾಲ್ತಿಯಲ್ಲಿದ್ದ ಪಾಪ್‌ ಸಂಗೀತದ ರೂಢಿಗಳನ್ನು ಅಲ್ಲಗಳೆದು ಆ ಸಮಯದಲ್ಲಿ ಬೆಳೆಯುತ್ತಿದ್ದ ಪ್ರತಿಸಂಸ್ಕೃತಿಯ ಜನರಿಗೆ ಆಪ್ಯಾಯಮಾನವಾದವು. ವೃದ್ಧೀಕರಿಸಿದ ಹಾಗೂ ಖಾಸಗೀಕರಿಸಿದ ಸಂಗೀತ ಪ್ರಭೇದ ಅನೇಕ ವಿಶದ ಸಂಪ್ರದಾಯ, ಅಮೇರಿಕನ್‌ ಹಾಡುಗಳ– ಜಾನಪದ, ಬ್ಲೂಸ್‌ ಮಾದರಿ ಹಾಗೂ ಗ್ರಾಮೀಣ ರೀತಿಗಳಿಂದ, ಸುವಾರ್ತೆ, ರಾಕ್‌ ಮತ್ತು ರಾಲ್‌ ಮತ್ತು ರಾಕಬಿಲ್ಲಿ ಆಂಗ್ಲ‌, ಸ್ಕಾಟಿಷ್‌ ಹಾಗೂ ಐರಿಷ್‌ ಜಾನಪದ ಸಂಗೀತ, ಜಾಜ್‌ ಹಾಗೂ ಸ್ವಿಂಗ್‌ಗಳನ್ನೂ ಒಳಗೊಂಡಂತೆ ಅನೇಕ ಪ್ರಕಾರದ ಹಾಡುಗಳನ್ನು ಡೈಲನ್‌ ಹಾಡಿದ್ದಾರೆ.
ಡೈಲನ್‌ ಗಿಟಾರ್‌‌, ಪಿಯಾನೋ ಹಾಗೂ ರಾಗಮಾಲಿಕೆ/ಹಾರ್ಮೋನಿಯಂಗಳೊಂದಿಗೆ ಹಾಡುತ್ತಾರೆ. 1980ರ ದಶಕದ ಕೊನೆಯಿಂದ ನಿರಂತರವಾಗಿ ನೆವರ್‌ ಎಂಡಿಂಗ್‌ ಟೂರ್‌ ‌ ಎಂದು ಕರೆಯಲಾದ ಪ್ರವಾಸಗಳಲ್ಲಿ ಆಗ್ಗಾಗ್ಗೆ ಬದಲಾಗುತ್ತಿದ್ದ ಸಹ ಹಾಡುಗಾರರ ಬೆಂಬಲದೊಂದಿಗೆ ಕಾರ್ಯಕ್ರಮ ನೀಡುತ್ತಿದ್ದಾರೆ. ಧ್ವನಿಮುದ್ರಣ ಕಲಾವಿದ ಹಾಗೂ ಹಾಡುಗಾರರಾಗಿದ್ದು ಅವರ ವೃತ್ತಿಜೀವನದ ಕೇಂದ್ರವಾಗಿದ್ದರೂ, ಸಾಧಾರಣವಾಗಿ ಅವರ ಅತ್ಯುತ್ತಮ ಕೊಡುಗೆಯೆಂದು ಭಾವಿಸಲಾಗುವುದು ಅವರ ಗೀತರಚನೆ.
ಅವರು ಗ್ರಾಮ್ಮಿ, ಗೋಲ್ಡನ್‌ ಗ್ಲೋಬ್‌ ಹಾಗೂ ಅಕಾಡೆಮಿ ಪ್ರಶಸ್ತಿಗಳೂ ಸೇರಿದಂತೆ ವರ್ಷಗಳ ಅವಧಿಯಲ್ಲಿ ಹಲವು ಪ್ರಶಸ್ತಿಗಳನ್ನು ಪಡೆದಿದ್ದಾರೆ; ಅವರನ್ನು ರಾಕ್‌ ಅಂಡ್‌ ರಾಲ್‌ ಪ್ರಸಿದ್ಧರ ಪಟ್ಟಿ, ನಾಷ್‌ವಿಲೆ ಗೀತರಚನಕಾರ ಪ್ರಸಿದ್ಧರ ಪಟ್ಟಿ ಹಾಗೂ ಗೀತರಚನಕಾರ ಪ್ರಸಿದ್ಧರ ಪಟ್ಟಿಗಳಲ್ಲಿ ಸೇರಿಸಿಕೊಳ್ಳಲಾಗಿದೆ. 2008ರಲ್ಲಿ ಅವರ ಜನ್ಮಸ್ಥಳವಾದ ಮಿನ್ನೆಸೋಟಾದ ದುಲುತ್‌/ಡುಲುತ್‌ನಲ್ಲಿ ಹಾಡುಗಾರರ ಗೌರವಾರ್ಥ ಬಾಬ್‌ ಡೈಲನ್‌ ಮಾರ್ಗವನ್ನು ಮುಕ್ತಗೊಳಿಸಲಾಯಿತು. ಪುಲಿಟ್ಜರ್‌ ಪ್ರಶಸ್ತಿಯ ತೀರ್ಪುಗಾರರು ಅವರೇ ಹೇಳಿದ ಪ್ರಕಾರ "ಅಸಾಧಾರಣವಾದ ಕವಿಶಕ್ತಿಯಿಂದ ರಚಿಸಿದ ಗೀತಕೃತಿಗಳಿಂದ" ಜನಪ್ರಿಯ ಸಂಗೀತ ಹಾಗೂ ಅಮೇರಿಕದ ಸಂಸ್ಕೃತಿಯ ಮೇಲೆ ಅವರು ಬೀರಿದ ಅಭಿಜ್ಞ ಪ್ರಭಾವಕ್ಕೆ 2008ರಲ್ಲಿ ಅವರಿಗೆ ವಿಶೇಷ ಪ್ರಶಸ್ತಿಪಠಣವನ್ನು ನೀಡಿದರು."
ಡೈಲನ್‌ ತಮ್ಮ ತೀರ ಇತ್ತೀಚಿನ ಸ್ಟುಡಿಯೋ ಆಲ್ಬಂ ಕ್ರಿಸ್‌ಮಸ್‌ ಇನ್‌ ದ ಹಾರ್ಟ್‌ ಅನ್ನು, ಅಕ್ಟೋಬರ್‌‌ 13, 2009ರಂದು ಬಿಡುಗಡೆ ಮಾಡಿದರು. ಸಾಂಪ್ರದಾಯಿಕ ಕ್ರಿಸ್‌ಮಸ್‌ ಗೀತೆಗಳಾದ "ಹಿಯರ್‌ ಕಮ್ಸ್‌ ಸಾಂಟಾ ಕ್ಲಾಸ್‌‌" ಹಾಗೂ "ಹಾರ್ಕ್‌! ದ ಹೆರಾಲ್ಡ್‌‌ ಏಂಜೆಲ್ಸ್‌‌‌ ಸಿಂಗ್‌‌" ಮಾತ್ರವಲ್ಲದೇ ಅದೇ ಮಾದರಿಯ ಇತರ ಗೀತೆಗಳನ್ನು ಇದು ಹೊಂದಿದೆ. ಈ ಆಲ್ಬಂನ ಮಾರಾಟದಿಂದ ಬರುವ ಡೈಲನ್‌'ರ ಎಲ್ಲಾ ರಾಯಧನಗಳೂ USAಯ ಫೀಡಿಂಗ್‌ ಅಮೇರಿಕಾ, UKಯ ಕ್ರೈಸಿಸ್‌, ಹಾಗೂ ವಿಶ್ವ ಆಹಾರ ಕಾರ್ಯಕ್ರಮದಂತಹಾ ದತ್ತನಿಧಿಗಳಿಗೆ ಸಲ್ಲಲಿದೆ.
ಮೂಲಗಳು ಹಾಗೂ ಸಂಗೀತದ ಉಪಕ್ರಮಗಳು
ರಾಬರ್ಟ್‌ ಅಲ್ಲೆನ್‌ ಝಿಮ್ಮರ್‌ಮ್ಯಾನ್‌ (ಹೀಬ್ರ್ಯೂ ಹೆಸರು ಷಬ್ತಾಯೀ ಝಿಸೆಲ್‌ ಬೆನ್‌ ಅವ್ರಾಹಂ) ರು ಮಿನ್ನೆಸೋಟಾದ,  ದುಲುತ್‌/ಡುಲುತ್‌ ನಗರದ  St.ಮೇರಿ ಆಸ್ಪತ್ರೆಯಲ್ಲಿ  ಮೇ 24, 1941ರಂದು ಜನಿಸಿ, ಸುಪೀರಿಯರ್‌ ಸರೋವರದ ಪಶ್ಚಿಮ ದಿಕ್ಕಿನ ಮೆಸಬಿ ಉಕ್ಕಿನ ವ್ಯಾಪ್ತಿಯ ಮಿನ್ನೆಸೋಟಾದ ಹಿಬ್ಬಿಂಗ್‌ ಎಂಬಲ್ಲಿ ಬೆಳೆದರು. ಆತನ ತಂದೆಯ ಕಡೆಯ ಹಿರಿಯರಾದ ಝಿಗ್‌ಮನ್‌ ಹಾಗೂ ಅನ್ನಾ ಝಿಮ್ಮರ್‌ಮ್ಯಾನ್‌, ರಷ್ಯನ್‌ ಸಾಮ್ರಾಜ್ಯದ (ಈಗಿನ ಉಕ್ರೇನ್‌) ಒಡೆಸ್ಸಾದಿಂದ ಯುನೈಟೆಡ್‌‌ ಸ್ಟೇಟ್ಸ್‌‌ಗೆ 1905ರ ಯೆಹೂದ್ಯ ವಿರೋಧಿ ಹತ್ಯಾಕಾಂಡದ ಕಾರಣದಿಂದಾಗಿ ವಲಸೆ ಬಂದಿದ್ದರು. ಆತನ ತಾಯಿಯ ಕಡೆಯ ಹಿರಿಯರಾದ ಬೆಂಜಮಿನ್‌ ಹಾಗೂ ಲಿಬ್ಬಾ ಎಡೆಲ್‌ಸ್ಟೀನ್‌ರು 1902ರಲ್ಲಿ ಯುನೈಟೆಡ್‌‌ ಸ್ಟೇಟ್ಸ್‌‌ಗೆ ಬಂದಿದ್ದ ಲಿಥುವೇನಿಯಾದ ಯಹೂದಿಗಳಾಗಿದ್ದರು. ತನ್ನ ಆತ್ಮಕಥೆಯಲ್ಲಿ Chronicles: Volume One, ಡೈಲನ್‌ರು ತಮ್ಮ ತಂದೆಯ ಕಡೆಯ ಅಜ್ಜಿಯ ತಾಯಿಮನೆ ಹೆಸರು ಕಿರ್ಗಿಜ್‌ ಎಂದಿತ್ತೆಂದು ಹಾಗೂ ಆಕೆಯು ಇಸ್ತಾನ್‌ಬುಲ್‌‌ ಮೂಲದವರೆಂದು ಬರೆದಿದ್ದಾರೆ.
ಡೈಲನ್‌ರ ಪೋಷಕರಾದ, ಅಬ್ರಾಮ್‌ ಝಿಮ್ಮರ್‌ಮ್ಯಾನ್‌ ಹಾಗೂ ಬಿಯಾಟ್ರೀಸ್‌ "ಬೀಟ್ಟಿ" ಸ್ಟೋನ್‌ರು, ಆ ಪ್ರದೇಶದ ಸಣ್ಣ ಆದರೆ ನಿಕಟವರ್ತಿ ಯಹೂದಿ ಸಮುದಾಯದ ಭಾಗವಾಗಿದ್ದರು. ರಾಬರ್ಟ್‌ ಝಿಮ್ಮರ್‌ಮ್ಯಾನ್‌ ತನ್ನ ಆರನೇ ವಯಸ್ಸಿನವರೆಗೆ ದುಲುತ್‌/ಡುಲುತ್‌ ನಲ್ಲಿದ್ದು, ಆತನ ತಂದೆಯು ಪೋಲಿಯೋ ಪೀಡಿತರಾದಾಗ ಕುಟುಂಬವು ಆತನ ತಾಯಿಯ ತವರಾದ ಹಿಬ್ಬಿಂಗ್‌ಗೆ ಮರಳಿತಾದ್ದರಿಂದ ಝಿಮ್ಮರ್‌ಮ್ಯಾನ್‌ ತಮ್ಮ ಬಾಲ್ಯದ ಉಳಿದ ಭಾಗವನ್ನು ಅಲ್ಲಿ ಕಳೆದರು. ರಾಬರ್ಟ್‌ ಝಿಮ್ಮರ್‌ಮ್ಯಾನ್‌ ತಮ್ಮ ಯೌವನದ ಬಹುಭಾಗವನ್ನು ರೇಡಿಯೋದಲ್ಲಿ ಬ್ಲೂಸ್‌ ಹಾಗೂ ಷ್ರೆವೆಪೋರ್ಟ್‌, ಲೂಸಿಯಾನಾಗಳ ಸ್ಥಳೀಯ ಕೇಂದ್ರಗಳ ಹಾಗೂ ಮೊದಲಿನ ರಾಕ್‌ ಅಂಡ್‌ ರಾಲ್‌ ಸಂಗೀತವನ್ನು ಆಲಿಸಿಕೊಂಡು ಕಳೆದರು. ಅವರು ಪ್ರೌಢಶಾಲೆಯಲ್ಲಿ ಅನೇಕ ವಾದ್ಯತಂಡಗಳನ್ನು ರಚಿಸಿದರು : ಷಾಡೋ ಬ್ಲಾಸ್ಟರ್ಸ್‌ ಎಂಬುದು ಅಲ್ಪಕಾಲೀನವಾಗಿತ್ತು, ಆದರೆ ಮುಂದಿನ ದ ಗೋಲ್ಡನ್‌ ಕಾರ್ಡ್ಸ್‌, ತಂಡವು ದೀರ್ಘಕಾಲೀನವಾಗಿದ್ದುದಲ್ಲದೇ ಜನಪ್ರಿಯ ಶೀರ್ಷಿಕೆಗೀತೆಗಳ ಸಾಲನ್ನೇ ನೀಡಿತು. ಅವರ ಡ್ಯಾನ್ನಿ ಹಾಗೂ ಜ್ಯೂನಿಯರ್‌ಗಳು ಎಂಬ ಹೆಸರಿನಲ್ಲಿ ನಡೆಸಿದ "ರಾಕ್‌ ಅಂಡ್‌ ರಾಲ್‌ ಈಸ್‌ ಹಿಯರ್‌ ಟು ಸ್ಟೇ" ಎಂಬ ಪ್ರೌಢಶಾಲೆಯ ಪ್ರತಿಭಾಪ್ರದರ್ಶನವು ಎಷ್ಟು ಏರುಧ್ವನಿಯಲ್ಲಿತ್ತೆಂದರೆ ಪ್ರಾಂಶುಪಾಲರು ಧ್ವನಿಗ್ರಾಹಕವನ್ನು ನಿಲ್ಲಿಸಬೇಕಾಯಿತು. 1959ರಲ್ಲಿ ವಿಂಟರ್‌ ಡಾನ್ಸ್‌ ಪಾರ್ಟಿ ಪ್ರವಾಸದಲ್ಲಿ ಬಡ್ಡಿ ಹಾಲಿರನ್ನು ನೋಡಿದ ಅವರು ನಂತರ ಅವರೊಂದಿಗೆ ದೃಷ್ಟಿ ಸಂಪರ್ಕ ಹೇಗಾಯಿತೆಂಬುದನ್ನು ನೆನೆಸಿಕೊಂಡರು. ತಮ್ಮ 1959ರ ಶಾಲಾ ವಾರ್ಷಿಕಪುಸ್ತಕದಲ್ಲಿ, ರಾಬರ್ಟ್‌ ಝಿಮ್ಮರ್‌ಮ್ಯಾನ್‌ "ಲಿಟಲ್‌ ರಿಚರ್ಡ್‌ಗೆ ಸೇರಿಕೊಳ್ಳುವುದು" ತಮ್ಮ ಮಹತ್ವಾಕಾಂಕ್ಷೆ ಎಂದು ಬರೆದಿದ್ದರು. ಅದೇ ವರ್ಷ, ಎಲ್‌ಸ್ಟನ್‌ ಗುನ್ನ್‌‌ (sic) ಎಂಬ ಹೆಸರಿನಲ್ಲಿ, ಬಾಬ್ಬಿ ವೀರೊಂದಿಗೆ ಪಿಯಾನೋವನ್ನು ಬಾರಿಸಿಕೊಂಡು ಚಪ್ಪಾಳೆ ತಟ್ಟುತ್ತಾ ಎರಡು ಬಾರಿ ವಿಹಾರಗಳನ್ನು ನಡೆಸಿದರು.
1959ರ ಸೆಪ್ಟೆಂಬರ್‌ನಲ್ಲಿ ಮಿನ್ನೆಯಾಪೊಲಿಸ್‌ಗೆ ಮರಳಿದ ಝಿಮ್ಮರ್‌ಮ್ಯಾನ್‌ ಮಿನ್ನೆಸೋಟಾ ವಿಶ್ವವಿದ್ಯಾಲಯಕ್ಕೆ ದಾಖಲಾತಿ ಪಡೆದರು. ಅವರಿಗೆ ಮುಂಚೆ ಇದ್ದ ರಾಕ್‌ ಅಂಡ್‌ ರಾಲ್‌ ಮೇಲಿನ ಆಸಕ್ತಿಯಿಂದಾಗಿ ಅಮೇರಿಕದ ಜಾನಪದ ಸಂಗೀತದೆಡೆಗೆ ಸೆಳೆಯಿತು. 1985ರಲ್ಲಿ ಡೈಲನ್‌ ಜಾನಪದ ಸಂಗೀತವು ಆಕರ್ಷಿಸಿದ ಬಗ್ಗೆ ಹೀಗೆ ವಿವರಿಸಿದರು: "ರಾಕ್‌ ಅಂಡ್‌ ರೋಲ್‌ನ ಬಗ್ಗೆ ಯಾವಾಗಲೂ ಇದು ನನಗೆ ಸಾಲದೆಂದು ಅನಿಸುತ್ತಿತ್ತು ... ಅದರಲ್ಲಿ ಅನೇಕ ಆಕರ್ಷಕ ಪದಗಳು ಹಾಗೂ ಮಿಡಿಸುವ ಲಯಗಳಿದ್ದರೂ... ಗೀತೆಗಳು ಗಂಭೀರವಾಗಿರಲಿಲ್ಲ ಅಥವಾ ಜೀವನವನ್ನು ವಾಸ್ತವಿಕವಾಗಿ ಪ್ರತಿನಿಧಿಸುತ್ತಿರಲಿಲ್ಲ. ನಾನು ಜಾನಪದ ಸಂಗೀತಕ್ಕೆ ಪ್ರವೇಶಿಸಿದಾಗ ಅದು ಗಂಭೀರವಾದುದೆಂದು ತಿಳಿದಿತ್ತು.  ಈ ಗೀತೆಗಳಲ್ಲಿ ಹೆಚ್ಚಿನ ನಿರಾಶೆ, ವಿಷಾದ, ವಿಜಯ ಹಾಗೂ ಹೆಚ್ಚಿನ ಭರವಸೆ ಅಲೌಕಿಕ, ಅಂತರಾಳದ ಭಾವನೆಗಳು ತುಂಬಿಕೊಂಡಿರುತ್ತವೆ." ಅವರು ಶೀಘ್ರದಲ್ಲೇ 10 O'ಕ್ಲಾಕ್‌ ಸ್ಕಾಲರ್‌, ವಿದ್ಯಾಲಯದಿಂದ ಕೆಲವೇ ಬ್ಲಾಕ್‌ಗಳಷ್ಟು ದೂರದಲ್ಲಿದ್ದ ಕಾಫಿ ಕೇಂದ್ರದಲ್ಲಿ ಕಾರ್ಯಕ್ರಮ ನೀಡುವುದನ್ನು ಶೀಘ್ರವಾಗಿ ಆರಂಭಿಸಿದರು, ಹಾಗೂ ಸ್ಥಳೀಯ ಡಿಂಕಿಟೌನ್‌ ಜಾನಪದ ಸಂಗೀತ ಪ್ರವಾಸಿ ತಂಡದಲ್ಲಿ ಸಕ್ರಿಯವಾಗಿ ಭಾಗವಹಿಸಲು ಆರಂಭಿಸಿದ್ದರು.
ತಮ್ಮ ಡಿಂಕಿಟೌನ್‌ ದಿನಗಳಲ್ಲಿಯೇ, ಝಿಮ್ಮರ್‌ಮ್ಯಾನ್‌ ತಮ್ಮನ್ನು "ಬಾಬ್‌ ಡೈಲನ್‌" ಎಂದು ಪರಿಚಯಿಸಿಕೊಳ್ಳಲು ಆರಂಭಿಸಿದ್ದರು." 2004ರ ಸಂದರ್ಶನವೊಂದರಲ್ಲಿ, ಡೈಲನ್‌ ವಿವರಿಸಿದ್ದು ಹೀಗೆ : "ನೀವು ಹುಟ್ಟಿದ ನಂತರವೇ ತಪ್ಪು ಹೆಸರಿದೆ ಇವರ ಮಗನಾಗಿ ಹುಟ್ಟಿರಬಾರದಾಗಿತ್ತು ಎಂದೆನಿಸುವುದು. ಆದರೆ ಇದೆಲ್ಲಾ ಸಹಜ. ನೀವು ನಿಮ್ಮನ್ನು ಯಾವ ಹೆಸರಿಂದ ಕರೆದುಕೊಳ್ಳಲು ಬಯಸುತ್ತೀರೋ ಆ ಹೆಸರಿಂದಲೇ ಕರೆದುಕೊಳ್ಳಿ. ಇದು ಮುಕ್ತ ರಾಷ್ಟ್ರ."
ನ್ಯೂಯಾರ್ಕ್‌ಗೆ ವಲಸೆ ಹಾಗೂ ದಾಖಲೆಯ ವ್ಯವಹಾರ
ಡೈಲನ್‌ ತಮ್ಮ ಪ್ರಥಮ ವರ್ಷದ ಕೊನೆಯಲ್ಲಿಯೇ ಮಹಾವಿದ್ಯಾಲಯದಿಂದ ಹೊರಗೆ ಬಂದರು. ಜನವರಿ 1961ರಲ್ಲಿ, ಅವರು ನ್ಯೂಯಾರ್ಕ್‌ ಮಹಾನಗರಕ್ಕೆ ಅಲ್ಲಿ ಕಾರ್ಯಕ್ರಮಗಳನ್ನು ನೀಡುವ ಹಾಗೂ ಹಂಟಿಂಗ್‌ಟನ್‌' ರೋಗದಿಂದ ಪೀಡಿತರಾಗಿ ಗ್ರೇಸ್ಟೋನ್‌ ಪಾರ್ಕ್‌ ಮಾನಸಿಕ ಚಿಕಿತ್ಸಾಲಯ ದಲ್ಲಿದ್ದ ತಮ್ಮ ಸಂಗೀತ ಆರಾಧ್ಯ ದೈವ ವುಡೀ ಗುತ್ರೀರನ್ನು ಭೇಟಿ ಮಾಡುವ ಉದ್ದೇಶದಿಂದ ಸ್ಥಳಾಂತರಗೊಂಡರು. ಗುತ್ರೀ ಡೈಲನ್‌ರಿಗೆ ದಿವ್ಯವಾಣಿಯಂತಿದ್ದರಲ್ಲದೇ ಅವರ ಹಿಂದಿನ ಕಾರ್ಯಕ್ರಮಗಳಲ್ಲಿ ಹೆಚ್ಚಿನ ಪ್ರಭಾವ ಬೀರಿದ್ದರು. ತಮ್ಮ ಮೇಲಿನ ಗುತ್ರೀ'ರ ಪ್ರಭಾವವನ್ನು ವಿವರಿಸುತ್ತಾ ಡೈಲನ್‌ ನಂತರ ಬರೆದಿದ್ದು ಹೀಗೆ : "ಗೀತೆಗಳು ತಮ್ಮಲ್ಲೇ ಅಪರಿಮಿತ ಮಾನವತ್ವದ ಅಂಶಗಳನ್ನು ಹೊಂದಿದ್ದವು ... [ಅವರು] ಅಮೇರಿಕ ಚೇತನದ ನಿಜವಾದ ದನಿಯಾಗಿದ್ದರು.  ನಾನು ನನ್ನಲ್ಲೇ ಗುತ್ರೀಯ ಅತಿದೊಡ್ಡ ಶಿಷ್ಯನಾಗುವವನು ನಾನು ಎಂದುಕೊಂಡೆ." ಚಿಕಿತ್ಸಾಲಯಕ್ಕೆ ಗುತ್ರೀರನ್ನು ಭೇಟಿ ಮಾಡಲು ಹೋಗುತ್ತಿದ್ದಾಗ, ಗುತ್ರೀರ ಸಹಾಯಕ ರಾಂಬ್ಲಿನ್‌ ಜಾಕ್‌ ಎಲ್ಲಿಯಟ್‌ನೊಂದಿಗೆ ಡೈಲನ್‌ ಸ್ನೇಹ ಬೆಳೆಸಿದರು. ಗುತ್ರೀಯವರ ಕೃತಿಸಂಗ್ರಹದ ಬಹಳಷ್ಟು ಭಾಗವು ವಾಸ್ತವವಾಗಿ ಎಲ್ಲಿಯಟ್‌ರ ಮೂಲಕ ಸಿಗುತ್ತಿತ್ತು, ಹಾಗೂ ಡೈಲನ್‌ ಕ್ರಾನಿಕಲ್ಸ್‌ ಪತ್ರಿಕೆ ಯಲ್ಲಿ (2004) ಈ ಬಗ್ಗೆ ಎಲ್ಲಿಯಟ್‌ರನ್ನು ಶ್ಲಾಘಿಸಿದ್ದಾರೆ.
1961ರ ಫೆಬ್ರವರಿಯಿಂದ, ಡೈಲನ್‌ ಗ್ರೀನ್‌ವಿಚ್‌ ಗ್ರಾಮದ ಸುತ್ತಮುತ್ತಲಿನ ಅನೇಕ ಕ್ಲಬ್‌ಗಳಲ್ಲಿ ಹಾಡಿದರು. ಸೆಪ್ಟೆಂಬರ್‌ನಲ್ಲಿ ಅವರು, ಗೆರ್ಡೆಸ್‌ ಫೋಕ್‌ ಸಿಟಿಯಲ್ಲಿನ ಕಾರ್ಯಕ್ರಮವೊಂದರ ಬಗ್ಗೆ ದ ನ್ಯೂಯಾರ್ಕ್‌ ಟೈಮ್ಸ್‌ ನಲ್ಲಿ ರಾಬರ್ಟ್‌ ಷೆಲ್ಟನ್‌ ಧನಾತ್ಮಕ ವಿಮರ್ಶೆಯನ್ನು ಬರೆದಾಗ ಅಂತಿಮವಾಗಿ ಸಾರ್ವಜನಿಕ ಮನ್ನಣೆ ಪಡೆದರು. ಅದೇ ತಿಂಗಳಿನಲ್ಲಿ ಡೈಲನ್‌ರು ಜಾನಪದ ಹಾಡುಗಾರ ಕೆರೋಲಿನ್‌ ಹೆಸ್ಟರ್‌ರ ನಾಮಸೂಚಕ ಮೂರನೇ ಆಲ್ಬಂನಲ್ಲಿ ರಾಗಮಾಲಿಕೆ/ಹಾರ್ಮೋನಿಯಂಅನ್ನು ನುಡಿಸಿದಾಗ, ಅದು ಅವರ ಪ್ರತಿಭೆಯನ್ನು ಆಲ್ಬಂನ ನಿರ್ಮಾಪಕ ಜಾನ್‌ ಹ್ಯಾಮಂಡ್‌ರ ಗಮನಕ್ಕೆ ತಂದಿತು. ಹ್ಯಾಮಂಡ್‌ ಕೊಲಂಬಿಯಾ ರೆಕಾರ್ಡ್ಸ್‌ಗೆಂದು ಡೈಲನ್‌ರೊಂದಿಗೆ ಅಕ್ಟೋಬರ್‌ನಲ್ಲಿ ‌ಅಂಕಿತ ಹಾಕಿದರು. ಪ್ರಥಮ ಕೊಲಂಬಿಯಾ ಆಲ್ಬಂನಲ್ಲಿ (1962), ಪರಿಚಿತ ಜಾನಪದ, ಬ್ಲೂಸ್‌ ಹಾಗೂ ಸುವಾರ್ತೆ ಅಂಶಗಳನ್ನು ಎರಡು ಮೂಲ ಸಂಯೋಜನೆಗಳೊಂದಿಗೆ ಸೇರಿಸಿ ಬಾಬ್‌ ಡೈಲನ್‌ ಪ್ರದರ್ಶನ ನೀಡಿದರು. ಆಲ್ಬಂ ಹೆಚ್ಚಿನ ಪರಿಣಾಮವನ್ನೇನೂ ಬೀರದೇ, ಪ್ರಥಮ ವರ್ಷದಲ್ಲಿ ನಷ್ಟವಾಗದಿದ್ದ ಮಟ್ಟಿಗೆ ಕೇವಲ 5,000 ಪ್ರತಿಗಳು ಮಾತ್ರವೇ ಮಾರಾಟವಾದವು. ಕೊಲಂಬಿಯಾ ರೆಕಾರ್ಡ್ಸ್‌ನಲ್ಲಿಯೇ, ಈ ಹಾಡುಗಾರರನ್ನು ಕೆಲವರು "ಹ್ಯಾಮಂಡ್‌'ರ ಪ್ರಮಾದ"ವೆಂದು ಹಳಿದು ಅವರ ಒಫ್ಪಂದವನ್ನು ರದ್ದು ಮಾಡಲು ಸಲಹೆ ನೀಡಿದರು. ಡೈಲನ್‌ರನ್ನು ಪ್ರಬಲವಾಗಿ ಸಮರ್ಥಿಸಿದ ಹ್ಯಾಮಂಡ್‌, ಜಾನ್ನಿ ಕ್ಯಾಷ್‌ರೂ ಕೂಡಾ ಡೈಲನ್‌ರ ಪ್ರಭಾವಶಾಲಿ ಸಹಾಯಕರಾಗಿದ್ದರು. ಕೊಲಂಬಿಯಾದೊಂದಿಗೆ ಕೆಲಸ ಮಾಡುತ್ತಿರುವಾಗಲೇ, ಡೈಲನ್‌ ಬ್ಲೈಂಡ್‌ ಬಾಯ್‌ ಗ್ರಂಟ್‌ ಎಂಬ ಮಿಥ್ಯಾನಾಮದಲ್ಲಿ, ಜಾನಪದ ಸಂಗೀತ ಪತ್ರಿಕೆ ಹಾಗೂ ಸಂಗೀತ ಸಂಸ್ಥೆಯಾದ ಬ್ರಾಡ್‌ಸೈಡ್‌ ಪತ್ರಿಕೆ ಗೆಂದು ಅನೇಕ ಗೀತೆಗಳನ್ನು ಧ್ವನಿಮುದ್ರಿಸಿದರು. thumb|280px|ಜೋನ್‌ ಬೇಜ್‌ರೊಂದಿಗೆ 28 ಆಗಸ್ಟ್‌ 1963ರ ನಾಗರಿಕ ಹಕ್ಕುಗಳ "ಮಾರ್ಚ್‌ ಆನ್‌ ವಾಷಿಂಗ್ಟನ್‌"ನ ಸಮಯದಲ್ಲಿ
ಆಗಸ್ಟ್‌ 1962ರಲ್ಲಿ ಎರಡು ಪ್ರಮುಖ ವೃತ್ತಿಜೀವನದ ಹೆಜ್ಜೆಗಳನ್ನು ಡೈಲನ್‌ ಇಟ್ಟರು. ಅವರು ಕಾನೂನಿನ ಪ್ರಕಾರ ತಮ್ಮ ಹೆಸರನ್ನು ಬಾಬ್‌ ಡೈಲನ್‌ ಎಂದು ಬದಲಿಸಿಕೊಂಡರು, ಹಾಗೂ ಆಲ್ಬರ್ಟ್‌ ಗ್ರಾಸ್‌ಮನ್‌ರೊಡನೆ ನಿರ್ವಹಣೆಯ ಒಪ್ಪಂದಕ್ಕೆ ಸಹಿ ಹಾಕಿದರು. ಗ್ರಾಸ್‌ಮನ್‌ರು 1970ರವರೆಗೆ ಡೈಲನ್‌ರ ನಿರ್ವಾಹಕರಾಗಿ ಮುಂದುವರೆದರಲ್ಲದೇ ತಮ್ಮ ವೈರುದ್ಧ್ಯದ ನಡವಳಿಕೆಗೆ ಹಾಗೂ ತಮ್ಮ ಗ್ರಾಹಕರ ಮೇಲಿನ ಅತಿಯೆನಿಸುವಷ್ಟು ರಕ್ಷಣಾತ್ಮಕ ನಿಯತ್ತಿಗೆ ಹೆಸರಾಗಿದ್ದರು. ಡೈಲನ್‌ ನಂತರ ಗ್ರಾಸ್‌ಮನ್‌ರನ್ನು ಹೀಗೆ ವಿವರಿಸಿದ್ದರು : "ಅವರೊಂದು ತರಹಾ ಕರ್ನಲ್‌ ಟಾಮ್‌ ಪಾರ್ಕರ್‌ ತರಹದ ವ್ಯಕ್ತಿ... ಅವರು ಬರುತ್ತಿರುವುದರ ಸುಳಿವನ್ನು ಪತ್ತೆಹಚ್ಚಬಹುದಿತ್ತು .." ಗ್ರಾಸ್‌ಮನ್‌ ಹಾಗೂ ಜಾನ್‌ ಹ್ಯಾಮಂಡ್‌ರ ನಡುವಿನ ಘರ್ಷಣೆಯಿಂದಾಗಿ ಯುವ ಆಫ್ರಿಕನ್‌ ಅಮೇರಿಕನ್‌ ಜಾಜ್‌ ನಿರ್ಮಾಪಕ ಟಾಮ್‌ ವಿಲ್ಸನ್‌ರು ಹ್ಯಾಮಂಡ್‌ರ ಬದಲಿಗೆ ಡೈಲನ್‌ರ ಎರಡನೇ ಆಲ್ಬಂನ ನಿರ್ಮಾಪಕರಾದರು.
ಡಿಸೆಂಬರ್‌ 1962ರಿಂದ ಜನವರಿ 1963ರವರೆಗೆ, ಡೈಲನ್‌ ತಮ್ಮ ಪ್ರಥಮ UK ಪ್ರವಾಸವನ್ನು ಮಾಡಿದರು. TV ನಿರ್ದೇಶಕ ಫಿಲಿಪ್‌ ಸಾವಿಲ್ಲೆರು BBC ಟೆಲಿವಿಷನ್‌ ವಾಹಿನಿಗೆಂದು ನಿರ್ದೇಶಿಸುತ್ತಿದ್ದ ದ ಮ್ಯಾಡ್‌ಹೌಸ್‌ ಆನ್‌ ಕ್ಯಾಸಲ್‌ ಸ್ಟ್ರೀಟ್‌ ಎಂಬ ರೂಪಕದಲ್ಲಿ ಕಾಣಿಸಿಕೊಳ್ಳಲು, ಸಾವಿಲ್ಲೆಯವರು ಅವರಿಗೆ ಆಹ್ವಾನ ನೀಡಿದ್ದರು. ರೂಪಕದ ಕೊನೆಯಲ್ಲಿ, ಡೈಲನ್‌ ಬ್ಲೋಯಿಂಗ್‌ ಇನ್‌ ದ ವಿಂಡ್‌, ಎಂಬ ಹಾಡನ್ನು ಹಾಡಿದರು, ಇದು ಹಾಡಿನ ಪ್ರಮುಖ ಸಾರ್ವಜನಿಕ ಪ್ರದರ್ಶನಗಳಲ್ಲೊಂದಾಗಿತ್ತು ಲಂಡನ್‌ನಲ್ಲಿರುವಾಗ, ಡೈಲನ್‌ ಲೆಸ್‌ ಕಸಿನ್ಸ್‌‌, ದ ಪಿಂಡರ್‌ ಆಫ್‌ ವೇಕ್‌ಫೀಲ್ಡ್‌‌, ಹಾಗೂ ಬುಂಜೀಸ್‌ನಂತಹಾ ಅನೇಕ ಲಂಡನ್‌ ಜಾನಪದ ಕ್ಲಬ್‌ಗಳಲ್ಲಿ ಪ್ರದರ್ಶನ ನೀಡಿದರು. ಇಷ್ಟೇ ಅಲ್ಲದೇ ಮಾರ್ಟಿನ್‌ ಕಾರ್ಥಿ ಸೇರಿದಂತೆ ಅನೇಕ UK ಹಾಡುಗಾರರಿಂದ ಹೊಸ ಹಾಡುಗಳನ್ನು ಕಲಿತರು.
ಡೈಲನ್‌ರ ಎರಡನೇ ಆಲ್ಬಂ, ದ ಫ್ರೀವೀಲಿಂಗ್‌' ಬಾಬ್‌ ಡೈಲನ್ ‌, ಮೇ 1963ರಲ್ಲಿ ಬಿಡುಗಡೆಯಾಗುವ ಹೊತ್ತಿಗೆ, ಅವರು ಹಾಡುಗಾರ ಹಾಗೂ ಗೀತರಚನಾಕಾರರಾಗಿ ಹೆಸರು ಮಾಡಲು ಆರಂಭಿಸಿದ್ದರು. ಈ ಆಲ್ಬಂನ ಅನೇಕ ಹಾಡುಗಳಿಗೆ ಪ್ರತಿಭಟನೆಯ ಹಾಡುಗಳೆಂಬ ಹೆಸರನ್ನು ನೀಡಲಾಗಿತ್ತಲ್ಲದೇ ಭಾಗಶಃ ಗುತ್ರೀಯಿಂದ ಪ್ರಭಾವಿತವಾಗಿದ್ದವು, ಪೀಟ್‌ ಸೀಗರ್‌ರ ವಿಷಯವಾರು ಗೀತೆಗಳ ಆಸಕ್ತಿಯಿಂದ ಪ್ರಭಾವಿತರಾಗಿದ್ದರು. ಉದಾಹರಣೆಗೆ "ಆಕ್ಸ್‌ಫರ್ಡ್‌ ಟೌನ್‌", ಮಿಸಿಸಿಪ್ಪಿ ವಿಶ್ವವಿದ್ಯಾಲಯದಲ್ಲಿ ಪ್ರಥಮ ಕಪ್ಪು ವಿದ್ಯಾರ್ಥಿಯಾಗಿ ದಾಖಲಾಗುವ ಜೇಮ್ಸ್‌‌ ಮೆರೆಡಿತ್‌‌ರ ವಿಪತ್ಕಾಲದ ಬಗೆಗಿನ ನಿಂದಾತ್ಮಕ ಕಥೆಯ ಮೇಲೆ ಆಧಾರವಾಗಿತ್ತು. thumb|left|180px|ನವೆಂಬರ್‌ 1963ರಲ್ಲಿ ಬಾಬ್‌ ಡೈಲನ್‌ ಈ ಸಮಯದಲ್ಲಿನ ಅವರ ಹೆಚ್ಚು ಜನಪ್ರಿಯ ಹಾಡಾದ, "ಬ್ಲೋಯಿಂಗ್‌ ಇನ್‌ ದ ವಿಂಡ್‌‌", ಗುಲಾಮರ ಸಾಂಪ್ರದಾಯಿಕ ಹಾಡಾದ "ನೋ ಮೋರ್‌ ಆಕ್ಷನ್‌ ಬ್ಲಾಕ್‌"ನಿಂದ ಭಾಗಶಃ ಸಂಗೀತವನ್ನು ಹೊಂದಿದ್ದರೆ, ಅದರ ಭಾವವು ಆ ಸಮಯದಲ್ಲಿದ್ದ ಸಾಮಾಜಿಕ ಹಾಗೂ ರಾಜಕೀಯ ಸ್ಥಿತಿಯನ್ನು ಪ್ರಶ್ನಿಸುತ್ತಿದ್ದವು. ಈ ಹಾಡನ್ನು ವ್ಯಾಪಕವಾಗಿ ಧ್ವನಿಮುದ್ರಿಸಲಾಯಿತಲ್ಲದೇ, ಇದು ಪೀಟರ್‌, ಪಾಲ್‌ ಹಾಗೂ ಮೇರಿಯರಿಗೆ ಅಂತರರಾಷ್ಟ್ರೀಯ ಜನಪ್ರಿಯತೆ ತಂದುಕೊಟ್ಟು, ಇತರೆ ಅನೇಕ ಕಲಾವಿದರಿಗೆ ಡೈಲನ್‌ರ ಹಾಡುಗಳೊಡನೆ ಜನಪ್ರಿಯರಾಗುವುದಕ್ಕೆ ದೃಷ್ಟಾಂತವಾಗಿ ಪರಿಣಮಿಸಿತು. "ಎ ಹಾರ್ಡ್‌ ರೇನ್ಸ್‌‌ ಎ-ಗೊನ್ನಾ ಫಾಲ್‌‌" ಎಂಬ ಹಾಡು "ಲಾರ್ಡ್ ರಂಡಾಲ್‌" ಎಂಬ ಜಾನಪದ ಲಾವಣಿಯ ಶೃತಿಯ ಮೇಲೆ ಆಧಾರಿತವಾಗಿತ್ತು. ಪರಮಾಣು ವಿಧ್ವಂಸಕಗಳ ಬಗ್ಗೆ ಪರೋಕ್ಷ ಪ್ರಸ್ತಾಪವಿದ್ದುದರಿಂದ ಡೈಲನ್‌ ಇದರ ಪ್ರದರ್ಶನ ನೀಡಲು ಆರಂಭಿಸಿದ ಕೆಲವೇ ವಾರಗಳ ನಂತರ ಆರಂಭವಾದ ಕ್ಯೂಬಾದ ಕ್ಷಿಪಣಿ ಬಿಕ್ಕಟ್ಟಿನ ಸಮಯದಲ್ಲಿ ಇದು ಮತ್ತಷ್ಟು ಪ್ರತಿಧ್ವನಿಸಿತು. "ಬ್ಲೋಯಿಂಗ್‌ ಇನ್‌ ದ ವಿಂಡ್‌‌" ತರಹವೇ, "ಎ ಹಾರ್ಡ್‌ ರೇನ್ಸ್‌‌ ಎ-ಗೊನ್ನಾ ಫಾಲ್‌‌" ಆಧುನಿಕ ಗೀತರಚನೆಯಲ್ಲಿ ಸಾಂಪ್ರದಾಯಿಕ ಜಾನಪದ ರೂಪದಲ್ಲಿ  ಪ್ರತಿಮಾವಾದಿ ಭಾವಗಳ ಆಕ್ರಮಣ ಹಾಗೂ ಜಾಗೃತಿಯ ಪ್ರವಾಹಗಳನ್ನು ಒಳಗೊಂಡಂತೆ ಹೊಸ ದಿಕ್ಕನ್ನು ಸೂಚಿಸಿತು.
ಡೈಲನ್‌ರ ಹಾಡುಗಳಲ್ಲಿನ ಒರಟು ಅಂಶವು ಹೊಸ ಕೇಳುಗರಿಗೆ ಇಷ್ಟವಾಗದಿದ್ದರೂ, ಉಳಿದವರಿಗೆ ಅದೇ ಆಕರ್ಷಣೆಯಾಗಿತ್ತು. ಜೋಯ್ಸ್‌ ಕೆರೋಲ್‌ ಓಟ್ಸ್‌ ತನ್ನ ಹಾಗೂ ತನ್ನ ಗಂಡನ ಮೇಲೆ ಡೈಲನ್‌ ಬೀರಿದ ಪ್ರಭಾವದ ಬಗ್ಗೆ ಹೀಗೆ ಬರೆಯುತ್ತಾರೆ : "ನಾವು ಮೊದಲಿಗೆ ಈ ಯುವ ಮತ್ತು ಅಪಕ್ವವಾದ ಹಾಗೂ ತರಬೇತಿ ಪಡೆದಿಲ್ಲದೆನಿಸುವ ಮೂಗಿನಿಂದ ಹೊರಡಿಸುವ ಧ್ವನಿಯನ್ನು ಕೇಳಿದಾಗ ಉಪ್ಪುಕಾಗದವೂ ಹಾಡುತ್ತದೆಯೇ ಎಂದೆನಿಸಿತಾದರೂ ಅದರ ಪ್ರಭಾವ ಕೌತುಕಪೂರ್ಣ ಹಾಗೂ ಆವೇಗ ಉಂಟುಮಾಡುವುದಾಗಿತ್ತು." ಅವರ ಅನೇಕ ಮುಂಚಿನ ಸುಪ್ರಸಿದ್ಧ ಗೀತೆಗಳು, ಮೊದಲಿಗೆ ಡೈಲನ್‌ರ ಪ್ರತಿಪಾದಕರಾದ ಹಾಗೂ ಅವರ ಪ್ರೇಮಿಯಾಗಿ ಮಾರ್ಪಟ್ಟ ಜೋನ್‌ ಬೇಜ್‌ರಂತಹಾ ಇತರೆ ಗಾಯಕರ ಹೆಚ್ಚು ರೋಚಕವೆನಿಸುವ ಆವೃತ್ತಿಗಳಾಗಿ ಜನರನ್ನು ತಲುಪಿತು. ಬೇಜ್‌ ಆತನ ಅನೇಕ ಹಿಂದಿನ ಗೀತೆಗಳನ್ನು ಧ್ವನಿಮುದ್ರಿಸಿ ತನ್ನ ಗೀತಕಛೇರಿಗಳ ಸಮಯದಲ್ಲಿ ಆತನನ್ನು ವೇದಿಕೆಗೆ ಆಹ್ವಾನಿಸಿ ಡೈಲನ್‌ರಿಗೆ ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ಜನಪ್ರಿಯತೆ ಲಭಿಸುವಂತೆ ಮಾಡುವಲ್ಲಿ ಬಹಳ ಪ್ರಭಾವಶಾಲಿಯಾಗಿದ್ದರು.
1960ರ ದಶಕದ ಮುನ್ನ ಹಾಗೂ ಮಧ್ಯದಲ್ಲಿ ಡೈಲನ್‌ರ ಗೀತೆಗಳನ್ನು ಧ್ವನಿಮುದ್ರಿಸಿ ಜನಪ್ರಿಯತೆ ಹೊಂದಿದ ಇತರರೆಂದರೆ ದ ಬಿರ್ಡ್ಸ್‌, ಸೊನ್ನಿ ಹಾಗೂ ಚೆರ್‌, ದ ಹೊಲ್ಲೀಸ್‌, ಪೀಟರ್‌, ಪಾಲ್‌ ಹಾಗೂ ಮೇರಿ, ಮ್ಯಾನ್‌ಫ್ರೆಡ್‌ ಮಾನ್ನ್‌, ಮತ್ತು ದ ಟರ್ಟಲ್ಸ್‌. ಇವರಲ್ಲಿ ಬಹಳಷ್ಟು ಮಂದಿ ಇವುಗಳಿಗೆ ಪಾಪ್‌ ರೂಪ ಕೊಡುವುದಕ್ಕೆ ಪ್ರಯತ್ನಪಟ್ಟರೂ ಡೈಲನ್‌ ಹಾಗೂ ಬೇಜ್‌ ಅವುಗಳನ್ನು ಬಹುಮಟ್ಟಿಗೆ ವಿರಳ ಜಾನಪದ ಕೃತಿಗಳ ಹಾಗೆ ಪ್ರದರ್ಶನ ನೀಡಿದರು. ಕವರ್‌ ಆವೃತ್ತಿಗಳು ಎಷ್ಟು ಸರ್ವವ್ಯಾಪಿಯಾದವೆಂದರೆ CBS ಅವರನ್ನು "ಡೈಲನ್‌ರ ಗೀತೆಗಳನ್ನು ಡೈಲನ್‌ರ ಹಾಗೆ ಯಾರೂ ಹಾಡಲಾಗದು" ಎಂಬ ಶೀರ್ಷಿಕೆಯಡಿ ಪ್ರೋತ್ಸಾಹ ನೀಡಿತು."
"ಮಿಕ್ಸ್‌ಡ್‌ ಅಪ್‌ ಕನ್‌ಫ್ಯೂಷನ್‌", ಎಂಬುದನ್ನು 'ಫ್ರೀವೀಲಿಂಗ್‌ ಸಂದರ್ಭಗಳಲ್ಲಿ ಹಿಂಬಾಲಕ ವಾದ್ಯತಂಡದೊಡನೆ ಧ್ವನಿಮುದ್ರಿಸಲಾಯಿತು. ಅದನ್ನು ಏಕಗೀತೆಯಾಗಿ ಬಿಡುಗಡೆ ಮಾಡಿದರೂ ವೇಗವಾಗಿ ಹಿಂಪಡೆದರು' . 'ಆಲ್ಬಂನ ಒಂಟಿ ವಾದ್ಯದ ಪ್ರದರ್ಶನಗಳಿಗೆ ಹೋಲಿಸಿದರೆ, ಏಕಗೀತೆಯು ರಾಕೆಬಿಲ್ಲಿ ಸಂಗೀತದೊಡನೆ ಪ್ರಯೋಗ ಮಾಡುವ ಹುಮ್ಮಸ್ಸು ನೀಡಿತು. ಕ್ಯಾಮೆರನ್‌ ಕ್ರೋಯೆ ಇದನ್ನು "ಎಲ್ವಿಸ್‌ ಪ್ರೆಸ್ಲೆ ಹಾಗೂ ಸನ್‌ ರೆಕಾರ್ಡ್ಸ್‌ರೆಡೆಗೆ ತೊಯ್ದಾಡುವ ಮನಸ್ಸಿನ ಜಾನಪದ ಕಲಾವಿದರ ಆಕರ್ಷಕ ನೋಟ" ಎಂದು ವರ್ಣಿಸಿದ್ದರು." '
ಪ್ರತಿಭಟನೆ ಹಾಗೂ ಮತ್ತೊಂದು ಬದಿ
ಮೇ 1963ರಲ್ಲಿ, ಡೈಲನ್‌ರ ರಾಜಕೀಯ ವ್ಯಕ್ತಿತ್ವವು ದ ಎಡ್‌ ಸುಲ್ಲಿವನ್‌ ಷೋ ದಿಂದ ಹೊರನಡೆದಾಗ ಏರಿತು. ತಾಲೀಮಿನ ಸಮಯದಲ್ಲಿ, ಡೈಲನ್‌ರಿಗೆ CBS ವಾಹಿನಿಯ/ಟೆಲಿವಿಷನ್‌ನ "ಕಾರ್ಯಕ್ರಮ ಅನುಷ್ಠಾನ ವಿಭಾಗದ ಮುಖ್ಯಸ್ಥ"ರು, ಅವರು ಪ್ರದರ್ಶಿಸಲುದ್ದೇಶಿಸಿರುವ ಗೀತೆ "ಟಾಕಿಂಗ್‌ ಜಾನ್‌ ಬಿರ್ಚ್‌ ಪ್ಯಾರಾನಾಯ್ಡ್‌ ಬ್ಲೂಸ್‌"ಯು ಜಾನ್‌ ಬಿರ್ಚ್‌ ಸಮುದಾಯಕ್ಕೆ ನಿಂದಾತ್ಮಕವೆನಿಸುವ ಸಂಭವವಿದೆ ಎಂದು ತಿಳಿಸಿದರು. ವಿಮರ್ಶಕ ಕಟ್ಟುಪಾಡುಗಳಿಗೆ ಅನುಸರಿಸುವುದಕ್ಕಿಂತ ಕಾರ್ಯಕ್ರಮದಲ್ಲಿ ಭಾಗವಹಿಸದಿರುವುದೇ ಮೇಲು ಎಂದು, ಡೈಲನ್‌ ಅದರಲ್ಲಿ ಕಾಣಿಸಿಕೊಳ್ಳಲು ನಿರಾಕರಿಸಿದರು.
ಈ ಹೊತ್ತಿಗೆ, ಡೈಲನ್‌ ಹಾಗೂ ಬೇಜ್‌ ಇಬ್ಬರೂ ಆಗಸ್ಟ್‌ 28, 1963ರಂದು ಮಾರ್ಚ್‌‌‌ ಆನ್‌ ವಾಷಿಂಗ್ಟನ್‌ನಲ್ಲಿ ಒಟ್ಟಿಗೆ ಹಾಡುವ ಮೂಲಕ ನಾಗರಿಕ ಹಕ್ಕುಗಳ ಚಳುವಳಿಯಲ್ಲಿ ಪ್ರಖ್ಯಾತರಾಗಿದ್ದರು. ಡೈಲನ್‌ರ ಮೂರನೇ ಆಲ್ಬಂ, ದ ಟೈಮ್ಸ್‌ ದೇ ಆರ್‌ ಎ-ಚೇಂಜಿಂಗ್‌ ಹೆಚ್ಚು ರಾಜಕೀಯ ಹಾಗೂ ಸಿನಿಕ ಸ್ವರೂಪದ ಡೈಲನ್‌ರನ್ನು ಪರಿಚಯಿಸಿತು. ಮಾನವ ಹಕ್ಕುಗಳ ಹೋರಾಟಗಾರ್ತಿ ಮೆಡ್ಗರ್‌ ಎವರ್ಸ್‌ರ ಕೊಲೆಯ ಬಗೆಗಿನ ವಸ್ತು ಹೊಂದಿದ್ದ "ಓನ್ಲೀ ಎ ಪಾನ್‌ ಇನ್‌ ದೇರ್‌ ಗೇಮ್‌ "; ಹಾಗೂ ಹೋಟೆಲ್‌ನ ಕಪ್ಪು ವರ್ಣೀಯ ಬಾರ್‌ ಪರಿಚಾರಿಕೆ ಹ್ಯಾಟ್ಟಿ ಕೆರೋಲ್‌ರು ಶ್ವೇತ ಯುವ ಪ್ರಮುಖ ವಿಲಿಯಂ ಜಾಟ್‌ಝಿಂಗರ್‌ರಿಂದ ಸಾವು ಕಂಡಿದ್ದನ್ನು ವಸ್ತುವಾಗಿಸಿದ ಬ್ರೆಚ್ಟಿಯನ್‌ "ದ ಲೋನ್‌ಸಮ್‌ ಡೆತ್‌ ಆಫ್‌ ಹ್ಯಾಟ್ಟಿ ಕೆರೋಲ್‌" ಸೇರಿದಂತೆ ಹಾಡುಗಳು ಸಾಮಾನ್ಯವಾಗಿ ಸಮಕಾಲೀನ ನಿಜಜೀವನವನ್ನು ವಿಷಯವಸ್ತುವನ್ನಾಗಿ ಹೊಂದಿರುತ್ತಿದ್ದವು. ಹೆಚ್ಚು ಸಾಮಾನ್ಯ ವಿಷಯವಾಗಿ, ರೈತ ಹಾಗೂ ಗಣಿಕಾರ್ಮಿಕ ಸಮುದಾಯಗಳ ಕುಸಿತದಿಂದುಂಟಾದ ನಿರಾಶೆಯನ್ನು ಬಿಂಬಿಸುವ "ಬಾಲ್ಲಡ್‌ ಆಫ್‌ ಹಾಲ್ಲಿಸ್‌ ಬ್ರೌನ್‌" ಹಾಗೂ "ನಾರ್ತ್‌ ಕಂಟ್ರಿ ಬ್ಲೂಸ್‌" ಇದಕ್ಕೆ ಉದಾಹರಣೆ. ಈ ರಾಜಕೀಯ ವಿಷಯವಸ್ತುವಿನೊಡನೆ ಎರಡು ಖಾಸಗಿ ಪ್ರೇಮಗೀತೆಗಳಾದ, "ಬೂಟ್ಸ್‌ ಆಫ್‌ ಸ್ಪ್ಯಾನಿಷ್‌ ಲೆದರ್‌" ಹಾಗೂ "ಒನ್‌ ಟೂ ಮೆನಿ ಮಾರ್ನಿಂಗ್ಸ್‌"ಗಳೂ ಸೇರಿದ್ದವು.
1963ರ ಕೊನೆಯ ಹೊತ್ತಿಗೆ, ಡೈಲನ್‌ ಜಾನಪದ ಹಾಗೂ ಪ್ರತಿಭಟನಾ ಚಳುವಳಿಗಳಿಂದ ಉದ್ರೇಕಿತನಾಗಿಸಿದ ಹಾಗೂ ಮಿತಿಗೊಳಪಟ್ಟ ಹಾಗೆ ಭಾವಿಸಲು ಆರಂಭಿಸಿದರು. ಜಾನ್‌ F. ಕೆನಡಿಯವರ ಹತ್ಯೆಯ ಕೆಲವೇ ದಿನಗಳ ನಂತರ ನ್ಯಾಷನಲ್‌ ಎಮರ್ಜೆನ್ಸಿ ಸಿವಿಲ್‌ ಲಿಬರ್ಟೀಸ್‌ ಕಮಿಟಿಯಿಂದ "ಟಾಮ್‌ ಪೈನ್‌ ಪ್ರಶಸ್ತಿ"ಯನ್ನು ಸ್ವೀಕರಿಸುತ್ತಿರುವಾಗ ಉದ್ವೇಗಕ್ಕೊಳಗಾದ ಡೈಲನ್‌, ಧಾರ್ಷ್ಟ್ಯದಿಂದ ಹತ್ಯೆಯಲ್ಲಿ ಕಮಿಟಿಯ ಪಾತ್ರವನ್ನು ಪ್ರಶ್ನಿಸಿ, ಕಮಿಟಿಯ ಸದಸ್ಯರನ್ನು ವೃದ್ಧ ಹಾಗೂ ಬೋಳು ತಲೆಯವರೆಂದು ಹೀಗಳೆಯುತ್ತಾ, ಕೆನಡಿಯವರ ಹತ್ಯೆಯ ಆರೋಪಿ ಲೀ ಹಾರ್ವೆ ಓಸ್ವಾಲ್ಡ್‌ನಲ್ಲಿ ತಮ್ಮ (ಹಾಗೂ ಪ್ರತಿಯೋರ್ವರ) ಅಂಶವನ್ನು ಕಾಣುತ್ತಿರುವುದಾಗಿ ಹೇಳಿದಾಗ ಈ ಭಾವನೆಗಳು ವ್ಯಕ್ತಗೊಂಡವು. thumb|left|220px|ಬಾಬ್ಬಿ ಡೈಲನ್‌, ಮಹಾವಿದ್ಯಾಲಯದ ವಾರ್ಷಿಕ ಪುಸ್ತಕ ಅವರನ್ನು ಹಾಗೆಂದು ಹೆಸರಿಸುತ್ತದೆ: St. ಲಾರೆನ್ಸ್‌ ವಿಶ್ವವಿದ್ಯಾಲಯ, ಅಪ್‌ಸ್ಟೇಟ್‌ ನ್ಯೂಯಾರ್ಕ್‌, ನವೆಂಬರ್‌ 1963
1964ರ, ಜೂನ್‌ ಸಂಜೆಯೊಂದರಲ್ಲಿ ಏಕಗೀತೆಯಲ್ಲಿ ಧ್ವನಿಮುದ್ರಿಸಲ್ಪಟ್ಟ ಅನದರ್‌ ಸೈಡ್‌ ಆಫ್‌ ಬಾಬ್‌ ಡೈಲನ್‌ ಹಿಂದಿನದಕ್ಕಿಂತ ಹಗುರ ಮನೋಭಾವವನ್ನು ಹೊಂದಿತ್ತು. "ಐ ಷಲ್‌ ಬಿ ಫ್ರೀ #10" ಹಾಗೂ "ಮೋಟಾರ್‌ಸೈಕೋ ನೈಟ್‌ಮೇರ್‌"ಗಳ ಮೂಲಕ ಹಾಸ್ಯಪ್ರವೃತ್ತಿಯ ಅತಿ ವಾಸ್ತವಿಕತೆಯ ಡೈಲನ್‌ ಮತ್ತೆ ಕಾಣಿಸಿಕೊಂಡರು. "ಸ್ಪಾನಿಷ್‌ ಹಾರ್ಲೆಮ್‌ ಇನ್ಸಿಡೆಂಟ್" ಹಾಗೂ "ಟು ರಮೋನಾ"ಗಳು ಪ್ರೇಮಪೂರಿತ ಹಾಗೂ ಭಾವಪೂರಿತ ಪ್ರೇಮಗೀತೆಗಳಾಗಿದ್ದರೆ, "ಬ್ಲಾಕ್‌ ಕ್ರೋ ಬ್ಲೂಸ್‌" ಹಾಗೂ "ಐ ಡೋಂಟ್‌ ಬಿಲೀವ್‌ ಯೂ (ಷೀ ಆಕ್ಟ್ಸ್‌ ಲೀಕ್‌ ವಿ ನೆವರ್‌ ಹ್ಯಾವ್‌ ಮೆಟ್‌)"ಗಳು ಡೈಲನ್‌ರ ಸಂಗೀತದಲ್ಲಿ ಶೀಘ್ರದಲ್ಲೇ ರಾಕ್‌ ಅಂಡ್‌ ರಾಲ್‌ನ ಪರ್ವ ಆರಂಭವಾಗುವ ಸೂಚನೆ ನೀಡಿದವು. "ಇಟ್‌‌ ಏಂ'ಟ್‌ ಮಿ ಬೇಬ್‌", ಎಂಬ ಮೇಲ್ನೋಟಕ್ಕೆ ಧಿಕ್ಕರಿಸಿದ ಪ್ರೇಮದ ಬಗೆಗಿನ ಹಾಡನ್ನು, ತನ್ನ ಪ್ರಸಿದ್ಧಿಯು ತನ್ನ ಮೇಲೆ ಹೇರಿರುವ ಪಾತ್ರವನ್ನು ತಿರಸ್ಕರಿಸುವುದನ್ನು ಸೂಚಿಸುತ್ತದೆ ಎಂದು ವರ್ಣಿಸಲಾಗಿದೆ. ಅವರ ನವೀನತಮ ದಿಕ್ಕು ಎರಡು ದೀರ್ಘ ಹಾಡುಗಳಾದ :  ನಂತರ ಅಲೆನ್‌ ಗಿನ್ಸ್‌ಬರ್ಗ್‌ರು ನಂತರ ವಿಷದೀಕರಿಸಿದ "ಚೈನ್ಸ್‌ ಆಫ್‌ ಫ್ಲಾಷಿಂಗ್‌ ಇಮೇಜಸ್‌" ದಟ್ಟ ರೂಪಕ ಪ್ರತಿಮೆಯ ವಿರುದ್ಧ ಸಾಮಾಜಿಕ ಅಭಿಪ್ರಾಯದ ಅಂಶಗಳನ್ನು ಸೂಚಿಸುವ ಇಂಪ್ರೆಷನಿಸ್ಟಿಕ್‌ ಪಂಥೀಯ "ಕೈಮ್ಸ್‌ ಆಫ್‌ ಫ್ರೀಡಂ", ಹಾಗೂ ತನ್ನದೇ ಹಿಂದಿನ ವಿಷಯವಸ್ತು ಹಾಡುಗಳ ಸರಳತೆ ಹಾಗೂ ಕೃತ್ರಿಮ ಗಂಭೀರತೆಯನ್ನು ಹೀಗಳೆಯುವ "ಮೈ ಬ್ಯಾಕ್‌ ಪೇಜಸ್‌" ಅವರು ತಮ್ಮ ಹಿಂದಿನ ಬೆಂಬಲಿಗರಿಂದ ತಾನು ತೆಗೆದುಕೊಂಡ ಹೊಸ ಮಾರ್ಗದ ಬಗ್ಗೆ ಉಂಟಾಗಬಹುದಾದ ಪ್ರತಿಕ್ರಿಯೆಯನ್ನು ಸೂಚಿಸುವಂತಿತ್ತು.
1964 ಹಾಗೂ 1965ರ ಸಾಲಿನ ಅಂತಿಮ ಭಾಗದಲ್ಲಿ, ಅವರು ಜಾನಪದ ದೃಷ್ಟಿಕೋನದ ಪ್ರಮುಖ ಸಮಕಾಲೀನ ಗೀತರಚನೆಕಾರನ ಸ್ವರೂಪದಿಂದ ಜಾನಪದ-ರಾಕ್‌ ಪಾಪ್‌-ಸಂಗೀತ ತಾರೆಯಾಗಿ ಬದಲಾಗಿದ್ದುದರಿಂದ ಡೈಲನ್‌ರ ಸ್ವರೂಪ ಹಾಗೂ ಸಂಗೀತ ಶೈಲಿಯು ವೇಗದಲ್ಲಿ ಬದಲಾಯಿತು. ಅವರ ಒರಟಾದ ಜೀನ್ಸ್‌ ಹಾಗೂ ಸಾಧಾರಣ ಅಂಗಿಯ ಬದಲಿಗೆ ದಿನರಾತ್ರಿಯೂ ಬಿಸಿಲುಕನ್ನಡಕ, ಹಾಗೂ ಪಾಯಿಂಟಿ "ಬೀಟಲ್‌ ಬೂಟ್ಸ್‌‌"ಗಳೊಂದಿಗೆ ಕಾರ್ನಬೀ ಸ್ಟ್ರೀಟ್‌ ವಸ್ತ್ರಶೈಲಿಗೆ ಬದಲಾಯಿತು. ಲಂಡನ್‌ ವರದಿಗಾರರೊಬ್ಬರು ಹೀಗೆ ಬರೆದಿದ್ದರು: "ಬಾಚಣಿಗೆಯ ಹಲ್ಲನ್ನು ಹೊಂದಿಸಬಲ್ಲಂತಹಾ ಕೂದಲು. ಲೀಸೆಸ್ಟರ್‌ ಚೌಕದ ನಿಯಾನ್‌ ದೀಪಗಳನ್ನು ಮಬ್ಬುಗೊಳಿಸುವಂತ ಪ್ರಕಾಶವುಳ್ಳ ಷರ್ಟ್.  ಇವುಗಳೊಂದಿಗೆ ಆತ ಪೋಷಣೆಯಿಲ್ಲದ ಜುಟ್ಟುಗಿಣಿಯಂತೆ ಕಾಣುತ್ತಾರೆ." ಡೈಲನ್‌ ತಮ್ಮ ಸಂದರ್ಶನಕಾರರೊಂದಿಗೆ ಅತಿವಾಸ್ತವಿಕೆಯೊಂದಿಗೆ ವಾಗ್ವಾದ ಮಾಡಲು ಕೂಡ ಆರಂಭಿಸಿದರು. ಲೆಸ್‌ ಕ್ರೇನ್‌ TV ಕಾರ್ಯಕ್ರಮದಲ್ಲಿ ತಾವು ನಿರ್ಮಿಸಬೇಕೆಂದಿದ್ದ ಚಿತ್ರದ ಬಗ್ಗೆ ಕೇಳಿದಾಗ, ಕ್ರೇನ್‌ರಿಗೆ ಅವರು ಕೌಬಾಯ್‌ ಭಯಾನಕ ಚಿತ್ರವಾಗಿರುತ್ತದೆ ಎಂದರು. ನೀವು ಕೌಬಾಯ್‌ ಪಾತ್ರ ಮಾಡುವಿರಾ ಎಂಬ ಪ್ರಶ್ನೆಗೆ, ಡೈಲನ್‌ ಉತ್ತರಿಸಿದ್ದು ಹೀಗೆ, "ಇಲ್ಲ, ನಾನು ನನ್ನ ತಾಯಿಯ ಪಾತ್ರ ಮಾಡುತ್ತೇನೆ."
ವಿದ್ಯುತ್‌ ಸಾಧನಗಳೊಂದಿಗೆ
ಡೈಲನ್‌ರ ಮಾರ್ಚ್‌ 1965ರ ಆಲ್ಬಂ ಬ್ರಿಂಗಿಂಗ್‌ ಇಟ್‌ ಆಲ್‌ ಬ್ಯಾಕ್‌ ಹೋಮ್‌ ಮತ್ತೊಂದು ಸೊಗಸಿನ ಹೆಜ್ಜೆಯಾಗಿತ್ತು, ಇದರಲ್ಲಿ ವಿದ್ಯುತ್‌ ವಾದ್ಯಗಳೊಂದಿಗೆ ಅವರ ಪ್ರಥಮ ಧ್ವನಿಮುದ್ರಣವಾಗಿತ್ತು. ಮೊದಲನೆಯ ಏಕಗೀತೆ, "ಸಬ್‌ಟೆರ್ರೇನಿಯನ್‌ ಹೋಮ್‌ಸಿಕ್‌ ಬ್ಲೂಸ್‌", ಚಕ್‌ ಬೆರ್ರಿಯವರ "ಟೂ ಮಚ್‌ ಮಂಕೀ ಬಿಸಿನೆಸ್‌" ನ ಬಹುವಾಗಿ ಹೋಲುತ್ತಿತ್ತು ಹಾಗೂ D. A. ಪೆನ್ನೆಬೇಕರ್‌ರ ಡೈಲನ್‌ರ 1965ರ ಇಂಗ್ಲೆಂಡ್‌ ಪ್ರವಾಸದ ಡೋಂಟ್‌ ಲುಕ್ ಬ್ಯಾಕ್‌ ನ ಸಿನೇಮಾ ವೆರೈಟ್‌ ಪ್ರದರ್ಶನದ ಮುಂಚಿನ ಸಂಗೀತ ವಿಡಿಯೋ ಕೃತಜ್ಞತೆಯನ್ನು ಪ್ರದರ್ಶಿಸಲಾಗಿತ್ತು. ಮುಕ್ತ ಸಂಯೋಗದ ಭಾವವು ಬೀಟ್‌ ಕವಿತ್ವದ ಉನ್ಮಾದದ ಶಕ್ತಿ ಹಾಗೂ ರ್ರ್ಯಾಪ್‌ ಹಾಗೂ ಹಿಪ್‌ಹಾಪ್‌ ಸಂಗೀತದ ಹರಿಕಾರತ್ವಕ್ಕೆ ಮರಳಿದ ಹಾಗಿತ್ತು.
ತದ್ವಿರುದ್ಧವಾಗಿ, ಆಲ್ಬಂನ B ಬದಿಯಲ್ಲಿ ಸಾಧಾರಣ ಗಿಟಾರ್‌ ಹಾಗೂ ರಾಗಮಾಲಿಕೆ/ಹಾರ್ಮೋನಿಯಂನೊಂದಿಗೆ ಡೈಲನ್‌ ಹಾಡಿದ ನಾಲ್ಕು ದೀರ್ಘ ಗೀತೆಗಳಿದ್ದವು. "Mr. ಟಾಂಬೊರಿನ್‌ ಮ್ಯಾನ್‌" ತ್ವರಿತವಾಗಿ ದ ಬರ್ಡ್ಸ್‌ ತಂಡವು ವಿದ್ಯುತ್‌ ಗಿಟಾರ್‌ ಆವೃತ್ತಿಯನ್ನು ಧ್ವನಿಮುದ್ರಿಸಿದಾಗ U.S. ಹಾಗೂ U.K.ಗಳ ಜನಪ್ರಿಯತೆಯ ಪಟ್ಟಿಯಲ್ಲಿ ಮೊದಲನೆಯ ಸ್ಥಾನವನ್ನು ಪಡೆದಾಗ ಡೈಲನ್‌ರ ಹೆಚ್ಚು ಪರಿಚಿತ ಗೀತೆಗಳಲ್ಲಿ ಒಂದಾಯಿತು. "ಇಟ್ಸ್‌ ಆಲ್‌ ಓವರ್‌ ನೌ ಬೇಬಿ ಬ್ಲೂ" ಹಾಗೂ "ಇಟ್ಸ್‌ ಆಲ್‌ರೈಟ್‌ ಮಾ (ಐಯಾಮ್‌ ಓನ್ಲೀ ಬ್ಲೀಡಿಂಗ್‌)" ಎಂಬೆರಡು ಡೈಲನ್‌ರ ಪ್ರಮುಖ ಸಂಯೋಜನೆಗಳೆಂಬ ಹೆಗ್ಗಳಿಕೆ ಪಡೆದುಕೊಂಡವು.
1965ರ ಬೇಸಿಗೆಯಲ್ಲಿ, ನ್ಯೂಪೋರ್ಟ್‌ ಜಾನಪದ ಉತ್ಸವದ ಪ್ರಮುಖ ಆಕರ್ಷಣೆಯಾಗಿದ್ದ, ಡೈಲನ್‌ ತಮ್ಮ ಪ್ರೌಢಶಾಲಾ ದಿನಗಳಿಂದ ಪ್ರಥಮ ಬಾರಿಗೆ ವಿದ್ಯುತ್‌ ಸಾಧನಗಳ ಮೈಕ್‌ ಬ್ಲೂಮ್‌ಫೀಲ್ಡ್‌ (ಗಿಟಾರ್‌‌), ಸ್ಯಾಮ್‌ ಲೇ (ಡ್ರಮ್‌ ವಾದ್ಯ) ಹಾಗೂ ಜೆರೋಮ್‌ ಅರ್ನಾಲ್ಡ್ ‌(ಮಂದ್ರವಾದ್ಯ), ಜೊತೆಗೆ ಅಲ್‌ ಕೂಪರ್‌ (ಹಾರ್ಮೋನಿಯಂ) ಹಾಗೂ ಬ್ಯಾರ್ರಿ ಗೋಲ್ಡ್‌ಬರ್ಗ್‌ (ಪಿಯಾನೋ )ರೊಂದಿಗೆ ಪಾಲ್‌ ಬಟರ್‌ಫೀಲ್ಡ್‌ ಬ್ಲೂಸ್‌ ವಾದ್ಯತಂಡದ ಹೆಚ್ಚಿನ ಮಂದಿಯೊಡನೆ ಕಾರ್ಯಕ್ರಮ ನೀಡಿದರು. ಡೈಲನ್‌ 1963 ಹಾಗೂ 1964ರಲ್ಲಿ, ನ್ಯೂಪೋರ್ಟ್‌ಗೆ ಬಂದರೂ ಡೈಲನ್‌ 1965ರಲ್ಲಿ, ಪ್ರಶಂಸೆ ಹಾಗೂ ಹೀಗಳಿಕೆಯ ಪ್ರತಿಕ್ರಿಯೆಯ ನಂತರ ಕೇವಲ ಮೂರು ಗೀತೆಗಳ ನಂತರ ವೇದಿಕೆಯಿಂದ ನಿರ್ಗಮಿಸಿದರು. ದಂತಕಥೆಯೊಂದರ ಪ್ರಕಾರ ಹೀಗಳಿಕೆಗಳು ವಿದ್ಯುತ್‌ ಗಿಟಾರ್‌ನೊಂದಿಗೆ ಡೈಲನ್‌ ಅನಿರೀಕ್ಷಿತವಾಗಿ ಕಾಣಿಸಿಕೊಂಡಿದ್ದರಿಂದ ಕೋಪಗೊಂಡ ಜಾನಪದ ಅಭಿಮಾನಿ ಬಂದದ್ದಾಗಿತ್ತು. ಮತ್ತೊಂದು ಅಭಿಪ್ರಾಯದ ಪ್ರಕಾರ ಶ್ರೋತೃಗಳು ಧ್ವನಿಯ ಕಳಪೆ ಗುಣಮಟ್ಟ ಹಾಗೂ ಅಲ್ಪ ಗಾತ್ರದ ಸಜ್ಜಿಕೆಯಿಂದ ವ್ಯಗ್ರಗೊಂಡಿದ್ದರಷ್ಟೇ.
ಡೈಲನ್‌ರ 1965ರಲ್ಲಿನ ನ್ಯೂಪೋರ್ಟ್‌ ಕಾರ್ಯಕ್ರಮವು ಜಾನಪದ ಸಂಗೀತ ವ್ಯವಸ್ಥೆಯಿಂದ ಕ್ರೋಧದ ಪ್ರತಿಕ್ರಿಯೆಗೆ ಪ್ರಚೋದಿಸಿತ್ತು. ಇವಾನ್‌ ಮೆಕ್‌ಕಾಲ್‌ರು ಸಿಂಗ್‌ ಔಟ್‌!, ನಲ್ಲಿ ಹೀಗೆ ಬರೆಯುತ್ತಾರೆ, "ನಮ್ಮ ಸಾಂಪ್ರದಾಯಿಕ ಗೀತೆಗಳು ಹಾಗೂ ಲಾವಣಿಗಳು ಸಂಪ್ರದಾಯದ ಅಳವಿನಲ್ಲಿ ಸಾಧನೆ ಮಾಡುತ್ತಿದ್ದ ಅಸಾಧಾರಣ ಪ್ರತಿಭೆಯ ಕಲಾವಿದರು ದೀರ್ಘಕಾಲದಲ್ಲಿ ರಚಿಸಿದ್ದ ಕೃತಿಗಳು ... ಆದರೆ ಬಾಬ್ಬಿ ಡೈಲನ್‌ಗೆ ಏನು ಹೇಳೋಣ ? ... ಸಾಧಾರಣ ಪ್ರತಿಭೆಯ ಯುವಕ. ಲಘು ಪಾಪ್‌ ಸಂಗೀತಕ್ಕೆ ಜೊಲ್ಲು ಸುರಿಸಿಕೊಂಡು ಕೇಳುವಂತಹಾ ಕೇವಲ ವಿಮರ್ಶಾರಹಿತ ಶ್ರೋತೃಗಳು ಮಾತ್ರವೇ ಅಂತಹಾ ಹತ್ತನೇ-ದರ್ಜೆಯ ಗಳಹುವಿಕೆಗೆ ಮಾರುಹೋಗಲು ಸಾಧ್ಯ." ಜುಲೈ 29ರಂದು, ನ್ಯೂಪೋರ್ಟ್‌ನ ವಿವಾದಾತ್ಮಕ ಕಾರ್ಯಕ್ರಮದ ನಾಲ್ಕೇ ದಿನಗಳ ನಂತರ, ನ್ಯೂಯಾರ್ಕ್‌ನ ಸ್ಟುಡಿಯೋಗೆ ಮರಳಿದ ಡೈಲನ್‌, "ಪಾಸಿಟಿವ್‌ಲಿ 4ತ್‌ ಸ್ಟ್ರೀಟ್‌‌"ನ ಧ್ವನಿಮುದ್ರಣಕ್ಕೆ ಹಾಜರಾದರು. ಅವರ ಭಾವಗಳಲ್ಲಿ ಸೇಡು ಹಾಗೂ ಮತಿವಿಕಲ್ಪತೆ ತುಂಬಿತುಳುಕುತ್ತಿತ್ತು, ಹಾಗೂ ಇದನ್ನು ಡೈಲನ್‌ರಿಗಿರುವ ತಮ್ಮ ಹಿಂದಿನ ಜಾನಪದ ಸಂಗೀತದ ಹಾಗೂ ಪಶ್ಚಿಮ 4ನೇ ಬೀದಿಯ ಕ್ಲಬ್‌ಗಳಲ್ಲಿನ ಸ್ನೇಹಿತರು ವಿರುದ್ಧದ ಭಾವನೆ ಇದು ಎಂದೇ ವ್ಯಾಪಕವಾಗಿ ಭಾವಿಸಲಾಯಿತು.